text:
REMA: Akamaro k’ibishanga ni ugufata amazi yo ku misozi
Yanditswe na Mugisha Benigne
Umuyobozi w’Ikigo k’Igihugu gishinzwe kurengera ibidukikije (REMA) Eng. Ruhamya Coletta, atangaza ko ibishanga bifite akamaro ko gufata amazi yo ku misozi bikarinda imyuzure ya hato na hato.
Yabitangaje mu gihe cyo kwizihiza icyumweru cyahariwe ibishanga, ahakozwe ubugenzuzi bw’ibishanga biherereye mu Murenge wa Muhima, Akagari ka Nyabugogo mu Karere ka Nyarugenge, n’ibikorerwamo byangiza ibidukikije, aho abakoreramo ibyangije ibidukikije bahawe icyumweru kimwe ibyo bikorwa ngo bibe byavanywemo.
Yagize ati “Ibishanga bifite akamaro kanini mu kurengera ibidukikije, mu kurengera abantu, mu gufata amazi aturuka mu misoza bigakemura ikibazo cy’umwuzure ukunze kugaragara hano Nyabugogo mu minota 30 imvura iguye.”
Eng. Ruhamya yasobanuye birambuye akamaro k’ibishanga, avuga ko ibishanga byakira amazi, aho akenewe ibishanga birayarekura, ndetse bifite umwihariko wo kuyungurura amazi ku buryo azagera mu migezi asa neza ku buryo kuyasukura byoroha.
Yanavuze ku rusobe rw’ibinyabuzima mu kurengera ibidukikije, aho yemeza ko bifitiye umumaro ibidukikije ku buryo biramutse byangiritse n’ibidukikije bitabaho. Ati “Kwangirika k’urusobe rw’ibinyabuzima biteza kwangirika kw’ibishanga, bigateza imyuzure ya hato na hato, imyuzure ikangiza ibikorwa remezo ndetse ikanica n’abantu.”
Eng. Ruhamya yasabye abagifite ibikorwa mu bishanga kubyimurira ahandi kugira ngo amazi aturuka ku misozi abone ikiyafata, bityo birinde imyuzure n’iyangirika ry’ubutaka.
Umuyobozi w’Umujyi wa Kigali, Rwakazina Marie Chantal, wari uyoboye itsinda ryakoze igenzura mu bishanga byo mu Murenge wa Muhima yagize ati “Ibikorwa dusanze mu bishanga nta washidikanya ko bicyangiza kandi ibyo bitera imyuzure hano Nyabugogo. Ikibabaje hari abafitemo ibikorwa badafitiye uruhushya rwo kubaka cyangwa urw’ubutaka.”
Rwakazina avuga ko mu minsi itatu bakoze iri suzuma byagaragaye ko uturere twose tw’Umujyi wa Kigali uko ari dutatu ibishanga byatwo birimo gukorerwamo ibyangiza ibidukukije harimo n’urusobe rw’ibinyabuzima. Ku bafite ibyangombwa by’ubutaka n’ibyo kubaka, bagomba kuzabarirwa bagahabwa ingurane.
Yagize ati “Ingurane ku bafite ibyangombwa zizatangwa ariko bizasaba ubwumvikane no kubarirwa, ariko ntibigomba kubuza ko ibyo bikorwa bigomba kuvanwa mu bishanga mu maguru mashya.”
Yavuze ko Kigali atari igishanga gusa, bityo ngo aho kwimukira ntihabuze, ahubwo ngo bakwiye kwegera ubuyobozi bw’uturere twabo bagasaba aho batizwa bakaba bahakorera mu gihe batarabona ahabo.
Yavuze rero ko gutanga ingurane bizabanzirizwa n’ibiganiro bazagirana n’Umujyi wa Kigali, nibamara kumvikana bahabwe ingurane, bityo bave mu bishanga babireke bibeho byisanzuye.
Umunyamabanga mukuru w’Ishyirahamwe ry’abatwara amakamyo na we ni umwe mu bakorera mu gishanga cya Nyabugogo. Murenzi asobanura ko nyuma yo gukorerwa igenzura basabwe kuva mu bishanga no gukuramo ibikorwa byose birimo bigizwe n’amakamyo, za konteneri, ibitaka barunze ngo amazi atabageraho n’ibindi.
Uyu muyobozi w’iri shyirahamwe yiyemeje kubivanaho mu gihe k’icyumweru kimwe ariko na we agira icyo yisabira ubuyobozi. Ati “Meya w’Umugi nk’uko uwari waduhaye aha yari umubyeyi akaba n’umuyobozi, namwe turabasabye ngo mube mudutije ubutaka bwa Leta aho twabasha gukorera, nyuma tuzisuganya twigurire ahacu kandi tuhashyire parikingi y’amakamyo.”
Murenzi yongeyeho ko we n’abanyamuryango b’ishyirahamwe ayoboye bazaba bamaze kwiyubakira parikingi mu mezi atandatu ari imbere.
Umuyobozi w’Umujyi wa Kigali yasubije Murenzi ko yazegera ubuyobozi bw’Akarere ka Nyarugenge na bwo bwari buhibereye, bakaganira kandi bakabasaba aho babona batizwa bakaba bakorera, ariko bakanihutira gushaka ahabo mu gihe cya vuba.
Umwe mu bikorera ufite ububiko bw’imyaka mu bishanga, Bavugirije Innocent, ubwo yasurwaga yararahiye aratsemba ko atazava aho akorera mu gihe batabanje kumuha ingurane kuko atabona aho yimurira ubwo bubiko bwe.
Yagize ati “Niba bashaka ko tubyimura, nibaduhe ingurane dushake aho tujya twimure ibikorwa, umuntu yafashe inguzanyo ya miliyari, ni gute bamubwira ngo nashake aho ajyana ibikorwa bye batamuhaye ingurane?”
Ubuyobozi bw’Umujyi wa Kigali bwasabye abasuwe bose kuvana ibikorwa byabo mu bishanga bitarenze icyumweru kandi babwirwa ko hazaba irindi genzura ryo kureba niba koko ibyo bemeranyijwe n’Umujyi wa Kigali byashyizwe mu bikorwa.


c: text/html

text:
Hari abantu baribwa mu nda nyuma yo gukora imibonano mpuzabitsina, uku kuribwa mu nda bishobora kuba ibintu bidafite icyo bitwaye cyangwa bikaba uburwayi bw’imyanya ndangagitsina. Akenshi iyo bikabije bisaba kwihutira kujya kwa muganga kuko utinze ushobora gukurizamo uburwayi butandukanye.
Imibonano mpuzabitsina akenshi yerekana ubumwe hagati y’igitsina gabo n’igitsina gore (iyo atari abahuje ibitsina) ndetse ikaba igihe cyo kwishima iyo bombi babyemeranyijeho.
Niyo mpamvu usanga mu mico myinshi yemererwa abashakanye kuko ari ikimenyetso cy’urukundo n’ubumwe. Biba byiza iyo urwo rukundo rukomejwe n’ibyishimo. Ariko kuri bamwe si uko bigenda kuko hari abahura n’ikibazo cyo kuribwa mu nda nyuma y’imibonano mpuzabitsina.
Ubushakashatsi bwagaragaje ko hagati ya 8 na 22 ku ijana by’abagore bagira ikibazo cyo kuribwa mu gihe cyangwa nyuma y’imibonano mpuzabitsina. Kuribwa bishobora guterwa n’ikibazo kivuye ku mubiri, mu mutwe cyangwa byombi.
Izi ni zimwe mu mpamvu zitera ubwo buribwe, uko bumera ndetse nuko wabyitwaramo mu gihe bikubayeho.
1. Ibitekerezo byawe ku mibonano mpuzabitsina.
Hari abo usanga bavuga ko baribwa mu gifu nyuma yaho. Niba mbere yo gukora imibonano mpuzabitsina wumvaga ubwoba, umubabaro cyangwa utameze neza bishobora kukuviramo kuribwa munda nyuma yayo. Icyo bisaba ni ugukora imibonano mpuzabitsina igihe wabitekerejeho neza kandi witeguye.
2. kurangiza k’umugore
Nubwo bitamenyerewe na benshi, igitsina gore kigira ibyitwa orgasms cyangwa iherezo ry’imibonano tugenekereje mu Kinyarwanda. Ibi bishobora kumera nko kuribwa mu nda. Ibi ntacyo bitwaye birarangira
3. igitsina gabo cyageze kure
Nkuko bamwe babitangaza hari igihe mu gikorwa cy’imibonano mpuzabitsina igitsina cy’umugabo kigera kure kikaba cyakora no ku nkondo y’umura cyangwa kigahungabanya ibindi bigatuma uribwa. Abenshi nyuma bagira n’ibindi bimenyetso nk’isesemi, impiswi cyangwa impatwe bikamara nk’iminsi ibiri.
Ibi ngo biterwa na pozisiyo iyo mibonano yakorewemo, kuko hari izituma igitsina cyinjira kurenza ibisanzwe. Inama twakugira aha ni uko mwakwiga uburyo butababaza nyuma yaho kuko buhari bwinshi.
4. Indwara ya endometriosis
Iyo umuntu ari mu mihango hari uduce twa nyababyeyi tuvamo bikaba amaraso asohoka muri icyo gihe. Endometriosis rero ni igihe uduce twa nyababyeyi tuvuyeho tukajya mu bindi bice by’umubiri ngo mu dusabo tw’intanga. Iyo ufite iyi ndwara rero uraribwa cyane haba mu gihe cy’imihango na nyuma y’imibonano mpuzabitsina. Iyi ndwara ishobora gutera ubugumba n’ibindi bibazo. Icyo wakora niba ibi bihe byombi bikurya cyane wakwegera ivuriro rikwegereye ukavurwa hakiri.
5. Indwara zifata mu nda yo hasi
Izo ndwara ziterwa n’udukoko twitwa chlamydia zishobora guhera mu gitsina cy’umugore zikazamuka zikagera mu mura n’udushami twawo tugana mu dusabo bikabyimba. Gusa ntizikunda kugira ibimenyetso byinshi bigaragara ariko zitera ubugumba. Niba uribwa mu nda nyuma y’imibonano mpuzabitsina ntibyikize nyuma y’amasaha 2 rero gana kwa muganga.
6. Ibibyimba
Hari ibibyimba byo mu mura bikunze kuboneka mu bagore benshi cyane abatinze kubyara nk’ababikira ariko n’abandi barabirwara. Ibi bibyimba rero ubusanzwe ntacyo bitwara ariko bishobora gutuma uribwa cyangwa ukava amaraso nyuma y’imibonano mpuzabitsina. Niba ibi byabayeho rero uba ugomba gusura muganga akakubwira uko byavurwa.
7. Ibibyimba by’udusabo
Ibi byitwa ovarian cyst mu cyongereza ngo ni bimwe mu bituma abenshi baribwa nyuma y’imibonano kandi bikaryana cyane. Mu busanzwe ubirwaye ntababara ariko hari igihe bikurya cyane bikamara n’igihe. Ibi bibyimba si kanseri ariko usabwa nabyo kubyivuza.
8. Udukoko
Infections cyangwa ugenekereje udukoko two mu myanya ndangagitsina twaba uduterwa na bagiteri (Bacteria), ibihumyo (Fungi) cyangwa virusi nka HPV, ni kimwe mu bitera abenshi kuribwa mu mu mibonano na nyuma yayo. Ibindi bimenyetso ni ukugira umuriro ndetse no kuzana uruzi mu gitsina rwaba umweru cyangwa urusa n’amashyira. Icyo ukora iyo ubonye ibi byose ntiwivurisha imiti ahubwo wihutira kwa muganga bakabanza kumenya ubwoko bwa mikorobe bakabona kuguha imiti.
9. ikibazo mu nzira y’inkari
Indwara yose yo mu nzira y’inkari itera kubabara nyuma y’imibonano mpuzabitsina. Aha twavuga nk’iz’uruhago n’impyiko ndetse n’inzira yose. Kubera ahakorerwa imibonano haturanye n’inzira y’inkari rero, byongera uburibwe. Gana muganga agufashe kuko hari n’igihe aba ari indwara itari kumenyekana vuba kandi yangiza byinshi.
10. Ibindi bibazo
Aha twavuga nk’abantu bagira ikibazo ku masohoro (Allergies) bararibwa cyane aho yakoze hose, iyo utwite ushobora gukora imibonano ukaribwa mu nda, iyo wigeze kubagwa nko kongererwa mu gihe cyo kubyara,.. n’ibindi byinshi bitandukanye bitera kuribwa mu nda umaze kubonana n’umugabo.
Wakora iki?
Kuribwa gake mu nda bibaho kandi ni ibisanzwe bitewe n’impamvu twavuze haruguru nka pozisiyo. Ariko iyo bikurya cyane cyangwa bikamara igihe kinini bikikurya ujye wihutira kwivuza wasanga ari indwara ikomeye ukaba ugize amahirwe yo kuyibona hakiri kare.
Indi nama ni uko mbere na nyuma yo gukora imibonano mpuzabitsina ubanza kunyara kugirango uruhago rube rurimo ubusa ndetse binakurinde udukoko kwinjiramo, bizagufasha no kwirinda kuza kuribwa.
Kurikirana tantine tugufashe gukomeza kwita ku buzima bw’imyororokere tukugira inama zigufash

robotstxt: allowed

filter: keep


text:
Musanze: Basoje ukwezi kw’ibikorwa by’ubukorerabushake bashyikiriza abaturage amatungo n’inzu
Bamwe mu baturage bo mu Karere ka Musanze, barashima uruhare rw’Urubyiruko rw’Abakorerabushake mu bikorwa bakora, bikagira abo bikura mu bukene, bakajya mu cyiciro cy’abafite imibereho myiza.
Ibi abo mu Mirenge itandukanye yo muri ako Karere borojwe amatungo agizwe n’inka, ihene, abubakiwe inzu zo guturamo, abubakiwe uturima tw’igikoni n’ubwiherero, bemeza ko bateye intambwe yo kubaho batakiri mu bwigunge, babikesha ibyo bikorwa by’urubyiruko.
Mukamanzi Jeannette wo mu Mudugudu wa Muhe, Akagari ka Kampanga mu Murenge wa Kinigi; hamwe n’abavandimwe be uko ari batatu basigaye ari imfubyi zirera batagira ahatekanye baba, bitewe n’uko inzu ababyeyi babo babasigiye yasenywe n’ibiza.
Nyuma yo gushyikirizwa inzu bubakiwe n’urubyiruko rw’abakorerabushake, banejejwe no kuba batazongera gutura mu nzu y’ikirangarizwa.
Yagize ati “Inzu yacu, igikuta kimwe cyose cyari cyarasenywe n’ibiza tukabaho dutuye mu murangarizwa. Imvura yaragwaga ikadushirira, tugera ubwo turambirwa, tuyivamo, tujya gucumbika ahandi, na ho baturambiwe kuko twabaga tudafite ubushobozi bwo kwishyura, bakadusohora, tugahora tuzerera gutyo gutyo. Bwari ubuzima bugoye cyane kuko muri twe nta n’uwari ufite akazi. Iyi nzu nshya batwubakiye, yaduteye ibyishimo birenze, kuko idutuye umutwaro twari tumaze imyaka isaga 12 twikoreye, utugoye wo kutagira icumbi”.
Nyirasukari Drocella, umuturage utishoboye worojwe inka, agaragaza ko yari ayikeneye kugira ngo imukamirwe ndetse abone ifumbire.
Yagize ati “Nta kintu na kimwe nagiraga kubera ubukene. Nabagaho mpfundikanya nabona bwije cyangwa bukeye ngashima Imana. Ndashimira aba bana b’urubyiruko barebye akababaro kanjye bakangabira iyi nka. Ndajya nyiragira, nyiteho uko bikwiye kugira ngo izororoke byihuse, mbone amata n’ifumbure yo kwifashisha mu buhinzi. Iyi nka ni akabando k’iminsi kagiye kumfasha gusezerera ubukene bwari bwaramperanye”.
Uretse inzu n’inka byashyikirijwe imiryango itishoboye, urubyiruko rw’abakorerabushake rwanoroje abantu 15 amatungo magufi agizwe n’ihene, mu rwego rwo kubafasha gutangira imishinga y’ubworozi iciriritse, banashyikirije Umuhuzabikorwa w’Urubyiruko rw’Abakorerabushake ku rwego rw’Umurenge wa Muhoza, Hamza Iddi, telefoni ngendanwa igezweho, kuko yahize abandi mu kwimakaza udushya mu bikorwa bagiye bakora ku rwego rw’imirenge igize Akarere ka Musanze.
Umukozi ushinzwe imiyoborere myiza mu Karere ka Musanze, Gafishi Sebahagarara, wari uhagarariye ubuyobozi bw’Inzego z’ibanze muri icyo gikorwa, yashimiye Youth Volunteers Musanze, uburyo bakomeje kugira uruhare mu kuzamura iterambere ry’umuturage, by’umwihariko bafasha abatishoboye.
Ni mu gihe inzego zishinzwe umutekano na zo zihamya ko uru rubyiruko rutanga icyizere cyo gukomeza kubaka igihugu cyiza cy’ejo hazaza, ariko bagasabwa gukomeza kuba maso, barushaho gusigasira ibyagezweho, binyuze mu gukumira ibyaha ari nako batanga amakuru y’ibihungabanya umutekeno hakiri kare, kugira ngo hirindwe abawusubiza inyuma.
SSP Jean Pierre Kanobayire, Umuyobozi wa Polisi y’u Rwanda mu Karere ka Musanze, yagize ati “Kuba u Rwanda rutekanye, umuturage akaba aryama agasinzira, agenda atikandagira, aharanira gutera imbere, mwe rubyiruko muri mu byiciro by’abantu baba babigizemo uruhare. Abashaka gusubiza inyuma bene ibyo bikorwa bahora bagerageza guhungabanya umutekano, bishora mu byaha bya hato na hato, bagahohotera abandi n’ibindi bisa na byo. Tubasaba gukomeza umurego wo kurwanya ibikorwa nk’ibyo no gutanga amakuru hakiri kare; kugira ngo tubikumire, bityo n’iri terambere muharanira ubu hatagira uriburizamo cyangwa ngo arisubize inyuma”.
Ibikorwa byose, byatwaye amafaranga y’u Rwanda asaga Miliyoni 6 uru rubyiruko rwakusanyije. Ngo icyo bagamije, nk’uko byemejwe na Robert Byiringiro, Umuhuzabikorwa w’Urubyiruko rw’Abakorerabushake mu Karere ka Musanze, ni ukugera ikirenge mu cya Nyakubahwa Perezida Paul Kagame, uhora akangurira urubyiruko kuba umusemburo w’impinduka z’imibereho myiza y’abaturage.


text:
11/12/2020, Yanditswe na Amiel Nkuliza
Mu nkuru yanjye «Gupfukirana ukuri kw’amateka yacu bimariye iki abayobozi ba «Rwanda Bridge Bulders-RBB» musoma kuri link ikurikira (Ibihe turimo: Gupfukirana ukuri kw’amateka yacu bimariye iki abayobozi ba «Rwanda Bridge Bulders-RBB»?), nagerageje kwerekana ko ubushake bwo kugabana ubutegetsi hagati y’abahutu n’abatutsi, bugifite inzira ndende.
Muri iyo nkuru nanerekanye ko inzitizi kuri icyo kibazo ishingiye ahanini k’uwafashe ubutegetsi, aho iyo ari umututsi yimika mu butegetsi bwe akazu gashingiye ku bwoko bwe, yaba ari umuhutu na we bikaba uko.
Nyuma y’uko iyo nkuru isohotse muri iki kinyamakuru (UMUNYAMAKURU.COM), abasomyi batandukanye baranyandikiye, bamwe muri bo, bagira bati: «Amiel, kuki ukoma urusyo, ntukome n’ingasire?»
Byasaga no kunyumvisha ko niba nshyize ahagaragara ikibazo gikomeye nk’icyo, mfite n’inshingano zo gutanga umuti wacyo, n’iyo washaririra abo kireba.
Iyo nkuru kandi, bwana Jean-Baptiste Nkuliyingoma, wahoze ari minisitiri w’Itangazamakuru ku ngoma ya FPR-Inkotanyi, na we yagize icyo ayivugaho.
Mu nkuru ye ifite umutwe ugira uti «Nunganire Amiel Nkuliza ku kibazo cy’imibanire y’abahutu n’abatutsi mu masezerano ya Arusha» (kanda kuri iyo link, uyisome:Nunganire Amiel Nkuliza ku kibazo cy’imibanire y’abahutu n’abatutsi mu masezerano ya ARUSHA), yerekanye ko ikibazo cy’igabana ry’ubutegetsi hagati y’abahutu n’abatutsi, ngo kitigeze kirengagizwa mu masezerano ya Arusha, kuko impande zombi (Ndlr: Leta y’u Rwanda n’inyeshyamba za FPR), «zashyize umukono ku ngingo ikomeye yerekeye ishyirwaho ry’ubutegetsi bugendera ku mategeko no ku mahame ya demukarasi».
Muri iyi nkuru ikurikira, nkaba ndi bugerageze gutanga umuti w’ibibazo bivugwa, n’ubwo wenda abagenewe kuwunywa, ushobora kuzabasharirira.
Umuti wa nyawo ni uwuhe?
Ntiriwe njya kure, umuti w’ibibazo byagiye bizonga abanyarwanda, wagombaga kuba waravuguswe n’abari bagize ubutegetsi bwa Kayibanda n’ubw’uwamusimbuye, perezida Habyarimana.
Nakunze kwitegereza ubutegetsi bwa Habyarimana, kuko ari bwo namenye cyane, nsanga ari bwo bwabaye nyirabayazana y’akaga kagwiriye u Rwanda.
Ubu butegetsi bwaranzwe n’irondakoko ndetse n’irondakarere, uku kwironda kukaba ari ko kwatumye intambara yashojwe n’inkotanyi, mu mwaka w’1990, isenya ubumwe bwacu, n’ubundi bwagerwaga ku mashyi.
Imyanya y’ubutegetsi hafi ya yose yari yarihariwe n’abahutu, cyane cyane abo mu majyaruguru y’igihugu. Abatutsi bari mu gihugu wabonaga barahejwe mu mirimo hafi ya yose yo mu nzego za Leta no mu bigo byigenga, byagengwaga na Leta.
Imyanya y’ubucuruzi cyangwa yo mu bwarimu mu mashuri abanza n’ayisumbuye, ni yo wabonaga abatutsi basa n’aho ari yo yonyine bakomorewe mo, ibi bikaba ari bimwe nkeka byatumye bivumbura, bagashyigikira inkotanyi zateraga u Rwanda muri kiriya gihe, byaba rwihishwa cyangwa ku mugaragaro. Iyo abatutsi badahezwa mu buzima hafi ya bwose bw’igihugu, bakagabana ubutegetsi n’abahutu mu myanya yose y’ubutegetsi, inkotanyi nta mpamvu zindi zari kubona zitwaza, zitera u Rwanda.
Iyo abatutsi bari mu gihugu baba barafashwe nk’abahutu mu myanya y’ubutegetsi, ni bo bari kuba aba mbere mu kurwanya inkotanyi zari zimaze gushoza intambara, tariki ya mbere y’ukwezi kwa cumi 1990. Kuba n’abacuruzi b’abatutsi bari bakomeye mu gihugu, nka Kajeguhakwa, Rwigara, Shamukiga, Sakumi n’abandi batarabikoze, ni uko babonaga ko iyo ntambara yari ngombwa, cyane cyane ko na bo ubwabo bari barahejwe ku mwanya umwe rukumbi wabarebaga, wiharirwaga gusa n’abacuruzi b’abahutu (Chambre de commerce et d’Industrie du Rwanda).
Byumvikane neza ko nta mucuruzi n’umwe w’umututsi, wigeze aba perezida wa «Chambre du Commerce», uretse Silas Majyambere, mwene Buzana, wari warihutuje.
Nagerageje guterera akajisho mu nzego z’ubutegetsi zitandukanye z’icyo gihe, nza gusanga hafi ya zose zari zihariwe n’abahutu gusa. Urugero rwa hafi ni urwego rwa komini. Ubutegetsi bwa komini bwari urwego rwa mbere rw’ibanze rukomeye mu gihugu.
Amakomini yo mu Rwanda yose yari 143. Aba burugumestiri bayo, nta mututsi nigeze mbona mo. Komini ntoya mu gihugu yari igizwe byibura n’amesegiteri 10. Ni ukuvuga ko byibura amasegiteri yose yari 1430. Abayobozi b’ayo masegiteri (conseillers communaux), abatutsi bari bayari mo ni mbarwa.
Amasegiteri yose yari agabanijwe mo amaselire menshi. Kuri uru rwego, abaselire barimo abatutsi, ariko bari mbarwa.
Muri buri komini habaga mo abunganira burugumesitiri. Bagombaga kuba batatu: ushinzwe imibereho myiza y’abaturage (affaires sociales), ushinzwe imari (affaires économiques), n’ushinzwe ubutegetsi (affaires administratives). Ubakubye n’amakomini 143, bose hamwe bari 429. Muri abo bose nta mututsi nigeze mbona mo aho mvuka. Birashoboka ko mu yandi makomini barimo, ariko sinkeka ko banganaga n’abahutu.
Muri komini hanabaga abanyamabanga ba komini n’abashinzwe irangamimerere, barenze umwe, hakurikijwe amikoro ya komini. Aba bose bashyirwagaho, bakanahabwa amabwiriza na burugumesitiri. Birashoboka ko hamwe na hamwe wenda bari mo abatutsi, ariko iwacu ntabo nigeze mbona.
Komini yagiraga n’abavuzi b’amatungo barenga umwe (vétérinaires), ikagira n’aba «agronomes» barenze umwe. Aba bashyirwagaho na minisiteri y’ubuhinzi n’ubworozi. Uwaba yarabonye umututsi muri iyo myanya muri komini avukamo cyangwa aho azi, yazandya akara, tukabiganiraho.
Komini yanagiraga aba «Inspecteurs de secteur». Aba bari bashinzwe kugenzura imyigishirize y’abarimu bo mu mashuri abanza, akaba ari bo banahembaga abarimu imishahara yabo, kuko nta ma konti yo muri banki yabagaho muri kiriya gihe.
Kugirango ube «inspecteur de secteur», akenshi wagombaga kuba warabaye n’umwarimu mu mashuri abanza aho hafi. Uwo mwarimu wabaga umaze kuzamurwa mu ntera, yari mu basabaga abanyeshuri bose kuvuga amoko yabo, bamanitse intoki hejuru. Muri uko kuzimanika, uwabaga ari umututsi/kazi yamanikaga igice cy’ukuboko kubera ipfunwe n’ubwoba, kugirango atamenyekana ko ari umututsi, mu gihe abana b’abahutu bo, wabonaga bashaka ko banabafotora, kugirango bigaragare ko ari bo nyamwinshi mu cyumba cy’ishuri (salle de classe). Niba hari ibindi bigo by’amashuri bitasabaga abanyeshuri kumanika intoki, byaba ari mahire.
Hariho na ba «Inspecteurs d’arrondissement». Aba bakoreraga kuri za perefegitura. Kugira ngo babone iyo myanya, bagombaga kuba bahawe umugisha na perefe w’umuhutu. Ba «inspecteurs de secteur», na «inspecteurs d’arrondissement», uko bakabaye, bashyirwagaho na minisiteri y’uburezi, itarigeze na rimwe iyoborwa n’umututsi.
Hari uwambwira ati mu gihe cy’amashyaka menshi muri 91-92, byarahindutse. Uyu namusubiza ko na nyakwigendera Agatha Uwilingiyimana, wari minisitiri w’amashuri abanza n’ayisumbuye, atigeze ashyiraho «inspecteur de secteur» cyangwa «inspecteur d’arrondissement» w’umututsi. «Directeur de cabinet» we, (Jean-Marie Vianney Mbonimpa), ubu utuye mu Busuwisi, wenda yanyomoza.
Muri komini habagaho n’abacamanza ba kanto (juges de canton), ba ankadereri ba komini (encadreurs communaux). Muri izi nzego zombi ho wabonaga mo abatutsi, ariko babarirwa ku ntoki. Amakomini hafi ya yose yo mu migi, yanagiraga ibigo by’ubuvuzi (centres de santé). Abayobozi babyo uko bakabaye (Médecins régionaux), ndumva bari abahutu.
Za perefegitura zose zo mu Rwanda zari icumi. Uretse Habyarimana wa Butare, na we wishwe n’abahutu muri jenoside yo muri 94, abayobozi ba za perefegitura bandi, uko bari 9, bose bari abahutu. Buri peregitura yagiraga abungirije perefe batatu: «sous-préfet» ushinzwe imibereho myiza y’abaturage (affaires sociales), ushinzwe ubukungu (affaires économiques) n’ushinzwe ubutegetsi (affaires administratives).
Habagaho n’abandi ba «sous-préfets» ba kaganga, babaga mu ntara z’igihugu zitandukanye. Aba bigengaga kuri byose. Bihaga za misiyo z’akazi, bakagira imodoka y’akazi n’inzu nini ya Leta. Nihagira umbonera mo umututsi, uretse uwari umugabo wa Espérance Mukashema, ndaba ntsinzwe.
Reka noneho turebe muri za minisiteri. Uretse minisitiri Ambroise Mulindangabo (Miniplan), André Katabarwa (Minitrape), Constantin Cyubahiro (Minesupres), wishwe n’abahutu muri 94, umbonera undi mututsi wayoboraga minisiteri icyo gihe, uretse Ndasingwa Landouald, na we wagiyeho mu nkundura y’amashyaka menshi, na we akaza kwicwa muri jenoside yo muri 94, araba agitsinze.
Muri Perezidansi ya Repubulika ho byari ibindi, kuko Perezida Habyarimana, wubakaga ibyo byose, si we wari gutuma abatutsi basunutsa ubuzuru muri perezidansi. Abakozi ba maneko (service central de renseignement) bagengwaga na perezidansi ya Repubulika. Icyabarangaga ni ibizuru byabo, iyo babaga barimo kutwirukankana ngo twanditse nabi ubutegetsi bwabo.
Umutwe w’inteko ishinga amategeko ubutegetsi bwa Habyarimana bwawitaga Inama y’igihugu iharanira amajyambere (Conseil National de Développement-CND). Mbere y’inkundura y’amashyaka menshi, uyu mutwe wari ugizwe n’abadepite 70. Uwaba azi umututsi w’umudepite muri icyo gihe, yambeshyuza. Perezida wa CND we, uko byagenda kose, yagombaga kuba ari umuhutu.
Ibigo byigenga, ariko bishamikiye kuri Leta, nka Orinfor, Onatracom, Ocir-café, Ocir-thé, Banque nationale, Oprovia, Onapo, Caisse d’épargne, Caisse sociale, na byo byari uruhuri. Ababiyoboraga bose bari abahutu, abenshi muri bo bakaba baraturukaga iyo mu karere k’urukiga, Ruhengeri na Gisenyi.
Abakozi bakuru ba za ambasade (ambassadeurs, premiers conseillers, deuxièmes conseillers, premiers secrétaires, deuxièmes secrétaires, kugeza ku mushoferi n’abandikisha amamashini), uzambonera mo uwari umututsi, nzamugurira carlsberg ikonje cyangwa imwe muri divayi ziryoshye muri iki gihugu ntuyemo.
Abenshi muri aba bakozi babaga basanzwe bakora muri minisiteri y’ububanyi n’amahanga, bagacagurwa na minisitiri ubwe, uyu akaba nta na rimwe yigeze aba umututsi.
Nari nibagiwe abakuru b’ibigo by’imishinga yagenzurwaga na Leta (chefs de projets), za banki: banque commerciale, banque de Kigali, Bacar. Iyo winjiraga muri ibyo bigo cyangwa muri ayo mabanki, wagira ngo winjiye mu karere k’uburera n’ubugoyi, kubera indimi z’urukonjo z’abakozi hafi ya bose, uhereye ku bayobozi kugeza no ku bakubura. Umuyobozi mukuru wa BRD (Banque rwandaise de développement) ni we wenyine wari umututsi w’inkirirahato, na we waje kwicwa n’abahutu muri jenoside yo muri 94.
Ngiyo ishusho y’ubutegetsi «bwashyize umukono ku ngingo ikomeye yerekeye ishyirwaho ry’ubutegetsi bugendera ku mategeko no ku mahame ya demukarasi», ubwo abari babuhagarariye bahuriraga mu biganiro na FPR-Inkotanyi, ibiganiro byo guhagarika intambara no kugabana ubutegetsi hagati y’abahutu n’abatutsi, Arusha muri Tanzaniya.
Nk’umuntu wari uhari muri kiriya gihe, ndi mu batangabuhamya.Yaba Inkotanyi, yaba abari bahagarariye ubutegetsi bwa Habyarimana, nta ruhande na rumwe rwifuzaga ko ibibazo bikomeye, bidutanya, birimo nk’iby’amasambu, imibereho y’abaturage, igisirikari, bivugwaho ku buryo butomoye, kugirango bibonerwe umuti uhamye.
Iyo ibyo bibazo bivugutirwa umuti hakiri kare, inkotanyi, zari zigizwe n’abatutsi benshi, ntizari kubinnya mo ngo zice perezida Habyarimana. Kumwica si ikindi, ni uko zabonaga ko, n’ubwo zari zimaze gusinya amasezerano yo kugabana ubutegetsi na we, byarimo amacenga ya politiki.
Mu birongozi (couloirs) bya Hoteli «Mount Meru», yari icumbikiye ibyo biganiro, iyo bamwe mu nkotanyi bamaraga gusinda, bigambaga ko nta n’imishyikirano bakeneye, ko umuti wa nyawo ari ukwica Perezida Habyarimana. None zari kumwicira iki iyo atubaka inkuta zababuzaga gutaha, cyangwa ngo abatutsi bari mu gihugu na bo abashyire mu myanya y’ubutegetsi?
Ukuri kurubaka, kukanakomeretsa
Mu ntangiriro y’iyi nyandiko, nari navuze ko ndi bugerageze gutanga umuti w’ibibazo bidutanya, abahutu n’abatutsi.
Ibibazo ayo moko yombi afitanye, ni ukutagira ingabire n’umuco wo kugabana ubutegetsi. Iyo ubwoko ubu n’ubu ubuheje mu myanya iyi n’iyi, iyo udatuma abana baturuka mu bwoko ubu n’ubu biga nk’abandi, ugashyiraho amashuri y’abakene n’ay’abakire, abana bamwe b’ubwoko bufite ubutegetsi bakiga i Burayi no muri Amerika, ab’abakene bakajugunywa muri za nayini cyangwa muri universités z’ibigoroba (nk’uko ubu bikorwa n’ubutegetsi bwa FPR), uba urimo kwicukurira urwobo.
Iyo ubutegetsi bupanze gahunda ya Leta gutyo, abanyarwanda bari hanze, babuhunze cyangwa abaje kwishakira amaramuko, nta n’umwe uba agitashye. None yataha ate, atibona mu bwoko bw’abagize ubutegetsi buriho?
Niba ubutegetsi bwo mu Rwanda bwiganje mo abahutu gusa, niba bwiganje mo abatutsi gusa, ayo moko yombi aba hanze ntazatinyuka gutaha, kuko azumva cyangwa agakeka ko azakumirwa mu myanya iyi n’iyi azaba afite mo ubushobozi.
Niba ubutegetsi bw’inkotanyi uyu munsi bwarubatse inzego zose ziyoborwa n’abatutsi, abahutu bifuza gutaha ngo na bo bapiganirwe imyanya y’akazi bafitiye ubushobozi, ntibazatinyuka gutaha kuko nta cyizere bazaba bafite cyo kubona iyo myanya n’iyo batsinda ibizamini biyikoreshwa mo.
Reka wenda nitangeho urugero: nifuza, n’umutima wanjye wose, kwitahira, nkava muri iyi mbeho, nkajya kwisabira akazi ko kwigisha iyo mu cyaro aho navukiye, kuko ndi umwarimu wabyize hano i Burayi.
Nyamara sinkeka ko byanyorohera kuko aho nzabona ako kazi, nintangira gusabana n’abaturage, ndimo kwisangirira urwagwa na bo, ubutegetsi buriho uyu munsi ntibuzagira isoni zo kunshinja ibyaha bitagira inyito, ngo byo kugandisha rubanda, kwigisha ingebitekerezo ya jenoside, bwubakiyeho. Igikurikira ibyaha nk’ibyo, bihimbwa n’ubutegetsi buriho uyu munsi, ni ugusazira mu magereza yabwo, kuburirwa irengero, cyangwa bukagukubita agafuni.
Mu gihugu haramutse hariho isaranganywa ry’ubutegetsi hagati y’abahutu n’abatutsi mu nzego zose za Leta, mu bigo bishamikiye kuri Leta, mu gisirikari, mu ma banki, mu mishinga igenzurwa na Leta, muri RIB, uwashaka gutaha wese yagenda, kuko aba avuga ati nindamuka mpohotewe, nzarenganurwa.
Sinzi niba natanze umuti wari ukenewe ku basomyi banyandikiye ari benshi ku nyandiko yanjye, navuze ku mutwe w’iyi nyandiko.
Inama ku banyapolitiki b’uyu munsi
Aba banyapolitiki bavuga ko barimo gusenya inkuta zibatanya no kubaka ikiraro kibahuza, ni byiza ko bashyira mu bikorwa zimwe mu ngero natanze aho hejuru, ingero zijyanye no gukemura ibibazo bidutanya, bishingiye k’ukugabana ubutegetsi hagati y’abahutu n’abatutsi, kuko ni wo muti wa nyawo wo gutuma abanyarwanda batekana.
Aba banyapolitiki na bo ubwabo ntibashobora gutekana niba ibyo bibazo bibatanya babica ku ruhande, bamwe muri bo bagatinya no kugira icyo babivugaho, kubera ko uwashatse ko bivugwa aturuka mu bwoko bwabo.
Niba Kayumba Rugema na Hesroni alias Mashira bahangana mu bitekerezo, barengera ubwoko bwabo, nta kibazo mbibona mo, ahubwo ni uburyo bwiza bwo kwereka abari mu mushinga wo kubaka ibyo biraro no gusenya inkuta zibatanya, kubitekerezaho mbere yo guhiga imyanya y’ubutegetsi, bushobora kuzongera guteza ihungabana mu mitima ya bene Kanyarwanda.
Baba mwebwe abanyapolitiki, na mwe mutarwanira ubutegetsi, mukeneye gusa umutekano wanyu wo mu bihe bizaza, mbifurije mwese Noheli nziza n’umwaka mushya muhire wa 2021. Uzababere umwaka wo kubohoka mu bitekerezo, kumenya icyo mushaka no kwikemurira, mu mahoro, ibibazo bidutanya.


text:
Kuwa gatandatu taliki 3/11/2018 muri kiliziya iherereye Gijzegem mu gice kivuga igifurama habereye misa yo kwizihiza imyaka 75 Musenyeri Servilien Nzakamwita amaze avutse.
Iyo misa yari yateguwe n’abandimwe ba Musenyeri Nzakamwita batuye mu Bubiligi bafatanije n’inshuti n’abavandimwe.
Missa yasomwe na Musenyeri Nzakamwita ubwe akikijwe na Musenyeri Frédéric Rubwejanga uri mu kiruhuko cy’izabukuru akaba aba muri abbaye ya Scourmont mu Bubiligi na Musenyeri Vénuste Linguyeneza uba Waterloo naho ni mu Bubiligi. Hari n’abapadiri batandatu harimo abavuye mu Budage.
Musenyeri Linguyeneza niwe wavuze ubuzima n’imibereho ya Musenyeri Nzakamwita. Yavuze ko yamusanze mw’iseminari nkuru ya Nyakibanda amukuriye. Yashumangiye ko ari umugabo w’ukuri, utica umugambi ngo akaba yubahiriza isaha cyane. Ibyo byagaragaye aho yabaye hose.
Mw’ijambo rye Musenyeri Nzakamwita yavuze ko ashimira imana kuba yaramuhaye imbaraga zo gusohoza inshingano ze mu myaka 47 amaze mu busasardoti. Yavuze ko ananiwe akaba yarandikiye Papa ko yamuha uruhushya rwo kujya mu kiruhuko agashaka undi umusimbura.
Musenyeri Rubwejanga nawe yashimye Nzakamwita uburyo yitangiye imirimo imana yamushinze avuga ko baziranye cyane kuko ari we wamusezeranije aba Musenyeri.
Missa yari yitabiriwe n’abakristu baturutse imihanda yose : abakomoka muri paruwasi ya Rushaki aho Musenyeri avuka, abo muri
paruwasi ya Janja aho Mgr Nzakamwita yabaye imyaka 12, avuye mu Ruhengeri aho yari amaze imyaka 5, abize mw’iseminari nto yo ku Rwesero nayo yategetse imyaka myinshi, abize mw’iseminari nkuru ya Rutongo aho yigishije, abo muri diyosezi ya Byumba abereye umushumba imyaka 22 n’abandi bakristu benshi.
Twibutse ko Musenyeri Nzakamwita yavukiye muri Komini Kiyombe ya kera, Perefegitura ya Byumba ubu iri mu karere ka Nyagatare, tariki 20 Mata 1943.
Yize amashuri abanza kuva muri 1952 kugeza 1957, akomereza mw’iseminari nto ya Rwesero yinjira mw’iseminari nkuru ya Nyakibanda mu mwaka wa 1965, ahabwa ubupadiri tariki 11 nyakanga 1971.
Yabaye muri paruwasi zitandukanye : Ruhengeri (imyaka 5), Janja (imyaka 12). Muri 1989 yagiye kwiga mu Bubiligi muri Lumen Vitae agaruka mu 1991 ajya kwigisha mw’iseminari nkuru ya Rutongo. Yahawe ubwepiskopi tariki 25 werurwe 1996, aba umushumba wa Diyosezi ya Byumba kugeza ubu.
Gaspard Musabyimana


text:
Iyi porogarmau ikubiyemo Bibiiya z’ubwoko 3 zikoreshwa mu Rwanda ari zo: Bibiliya Yera, Bibiliya Ntagatifu na Bibiliya Mpuzamatorero yitwa Bibiliya Ijambo. Nimwandike ibyo mushaka muri Bibiliya Ntagatifu mwifashisha akadirishya kabugenewe hasi; nk’urugero: “Matayo 5” cyangwa “Nimugire ineza” cyangwa. Kinyarwanda Bible RCP – Bibiliya Ntagatifu / Verbum Bible with Color Illustrations – Printed in Korea /// This is a great Christian product sourced from BIML.
Bibiliya Ntagatifu
You are commenting using your Twitter account. Uwiteka aherako arambwira ngo mwite Maherishlalihashibazi. Iyo binjiye ahera ha Nyagasani binjirana inkweto ariko ku buriri bwabo bakazikuramo. Ibyo nta mpungenge biteye kuko umukunzi nyawe nawe atarangwa no kwikunda bbibiliya uwo akunda, nawe ahubwo aba yiteguye gutanga ubuzima bwe ngo amererwe neza.
Depite Eugene ngo akurikije ibyo Bishop Rugagi akora asigaje kuzura ‘abapfuye’
Bible comes with a complementary English version of the holy scripture. Luka ni we wenyine ukiri kumwe nanjye. Bibiliya bibjliya yemerera umugabo kuba yarongora abagore barenga na batanu. Urugero,mu gihe bishop asaba amafranga abo abwira ko agiye kubakorera ibitangaza,abigishwa ba Yesu bakoraga ibitangaza ku buntu nkuko Yesu yasize ababwiye.
Kandi ibyo byaziririjwe ku bemera. Uyu murongo urabanza ukatwereka ko hari icyerekezo. Isi yose yubaha Uwiteka, Abari mu isi bose bamutinye.
Ikizwi kandi ni uko mu rubyaro rwa Ismaili nta yindi ntumwa yaruvuyemo usibye Muhamad. Ariko muri uyu murongo yesu avugamo amagambo atatu adusaba ko tuyamenya.
Si byo na mba. Uko guterana ibyiciro ibyiciro turangije gusiba ;tugana imbuga ngari cyangwa mu misigiti twishimye tuba dusingiza Imana ntabwo tuba turirimba.
Bibiliya Ntagatifu
Uyu munsi nabuzurije idini ryanyu mbasenderezaho inema zanjye mbashimira Islam kuba idini. C Naho intumwa Abraham ni muntu ki? Mbese amagara aba yaterewe hejuru, buri wese akayasamira aho ashaka kandi akayerekeza aho ashaka. Uzaba arwaye cyangwa ari ku rugendo, azuzuze ntagaifu mu yindi minsi.
Yesu yababwiye kandi ko azajya ku wamutumye. Wowe ubwawe muvandimwe usoma uyu murongo tekereza unibaze. Iyamuremye Janvier 21 November Yasuwe: Iyo ni yo mpamvu Imana itaruhutse kuko itigeze inanirwa cyangwa ngo iruhe. Ubwo Yesu yazaga byari bimeze bite? Maze tumugira intanga mu cyicaro gitekanye. Ibi yabitangaje ubwo yari mu gikorwa cyo gutaha ku mugaragaro TV7 cyabaye kuri uyu wa Gatandatu muri Exibution. bibiljya
Muvandimwe musomyi iyo ni yo mpamvu ituma abayisilamu tutabatizwa bibiilya mazi. Nta yindi mana uretse We, atanga ubuzima akanabwambura. Abamwemeye, bakamwubaha, bakamushyigikira bakanakurikira urumuri yamanuriwe, abo ni bo bakiranutse. Kandi ntimuzongere kwemera ubuhamya bwabo na rimwe. Ntafatwa no guhunyiza cyangwa ibitotsi, ibiri mu birere no mu isi ni ibye.
Imana yabwiye inzoka ko kubera kubeshyaizajya igenda ikurura inda hasi. Mbese ibyo byose yabikuye he?
Kudupfira ku musaraba bya Yezu ni cyo bitwigisha: Barakubwiraga ngo “pfana nayo mafaranga yawe”. Twavugisha dute umwana ukiri mu kiriri? Icyatumye amubaza atyo yagiraga ngo amugerageze, ubwe yari azi icyo ari bukore. Mu busilam hari amezi ane matagatifu nayo ni:


text:
Mu nama Nkuru y’Igihugu y’abana ya 15, abana basabye inzego zitandukanye kongera imbaraga mu kurwanya amakimbirane yo mu miryango no kurwanya ihohoterwa rikorerwa abana kuko ngo ari intandaro y’ibibazo bikomeye bibangamiye ejo habo heza.
Ikibazo cy’amakimbirane mu miryango ni kimwe mu biza ku isonga mu bibangamiye uburere n’ahazaza heza h’umwana, nk’uko ababyeyi ubwabo babigaragaza.
Abana basobanura ko byinshi mu bibazo biri mu miryango yabo binabakurikirana kugeza bamwe bigiriye mu buzima bwo ku muhanda.
Abashoboye kwiga na bwo ngo bakomeza kugira ibibazo by’imitekerereze ari yo mpamvu basaba inzego bireba kugira icyo zikora kugira ngo bidakomeza kubangamira ahazaza habo.
Abana bishimira ko nama Nkuru y’Igihugu y’Abana yababereye umuyoboro wo gutanga ibitekerezo kuri gahunda z’igihugu by’umwihariko kuri politiki n’amategeko bireba abana.
Imwe mu myanzuro yafatiwe muri iyi nama, ifitanye isano n’uruhare rw’umuryango mugari, ubuyobozi, mu gutegura ahazaza h’umwana.
Padiri Dr Fidele Dushimimana uherutse gushyira ahagaragara igitabo yise »Kura ujye ejuru », ashimangira ko ababyeyi bakwiye kwitwararika ku burere bw’umwana by’umwihariko kugeza myaka 3 ibanza.
Ati « Umwana ufite imyaka 3 yagombye kuba afite umusingi w’uko azaba ejo: nko mu mwaka wa mbere ababyeyi bakamwitaho bakamuha urukundo kuko cya cyizere bamuha muri uwo mwaka wa mbere ni cyo azamukiraho agashyiraho uruhare rwe, urumva rero kugira ngo ibyo bigerweho ni uko ababyeyi baba bumvikana. »
Minisitiri w’Uburinganire n’Iterambere ry’Umuryango Prof Bayisenge Jeannette we yagaragaje ko igihugu gukora uko gishoboye kigashyiraho politiki n’icyerekezo birengera umwana, harimo kumurinda ihohoterwa, no guhana abo ryagaragayeho. Yasabye abana na bo kutemera icyo aricyo cyose cyakwangiza ahazaza habo.
Ati « Ni ngombwa ko mutangira kwibaza ngo ni iki nkunda kwiga? Ni iki nkunda gukora kurusha ikindi? Byamfasha gute gukemura ibibazo biri mu muryango nyarwanda? Byamfasha kugera aho u Rwanda twifuza gute? Ni he nashyira ingufu kurushaho kugira ngo nzabigereho? Kwibaza ibibazo nk’ibi bizabafasha kugera ku ntego zanyu no kugera ku Rwanda twifuza. »
Iyi nama nkuru y’igihugu y’abana ibaye ku nshuro ya 15 yitabiriwe n’abana 100 bahagarariye abandi, ikaba yahujwe no kwizihiza umunsi mpuzamahanga w’umwana hazirikanwa insanganyamatsiko igira iti: Ejo ni Njye.
Source: RBA


text:
Nyuma y’imvura ivanze n’umuyaga yaguye mu masaha y’igicamunsi cyo kuri uyu wa Gatatu igahitana urukuta rwa Sitade Regional ya Muhanga rungana na metero 40 abakorera imirimo itandukanye kuri iyi sitade baravuga ko batewe impungenge n’uko hatagize igikorwa mu maguru mashya n’ibindi bikuta by’iyi sitade bivugururwe bundi bushya bishobora kurangira n’ibindi bikuta bihirimye.
Ku gicamunsi cyo kuri uyu wa Gatatu tariki ya 31 Mutarama 2019 imvura ivanze n’umuyaga nibwo yasenye igikuta kigera kuri metero 40 cya Sitade y’Akarere ka Muhanga.
Pasiteri Musabyimana Théonest ufite itorero risengera mu nyubako y’iyi sitade ya Muhanga wanabonye urukuta rwayo rugwa ubwo imvura yagwaga, hamwe n’umuyobozi w’ikipe ya AS Muhanga Ndayisaba Jean Damascène batangaje ko bahangayikishijwe n’isenyuka ry’uru rukuta.
Aba bagabo bakomeje bavuga ko nihatagira igikorwa n’ ibindi bikuta by’iyi sitade ngo bivugururwe bishobora kurangira na byo biguye igasigara ntarukuta na rumwe ifite.
Umuyobozi Wungirije Ushinzwe Iterambere ry’Ubukungu mu Karere ka Muhanga Kayiranga Innocent, ku umurungo wa telefone yatangarije ikinyamakuru impamba.com ko mu ngengo y’imari y’uyu mwaka amafaranga Akarere gafite harimo n’amafaranga bateganyirije gusana ibyangijwe n’ibiza ku uburyo bagiye kuyifashisha basana iyi sitade.
Ikindi ni uko ngo mbere yo gutangira kubaka uru rukuta rwaguye bagiye kubanza gushaka inzobere mu bwubatsi zikabanza gupima ku buryo nibasanga ibindi bikuta nabyo bifite ikibazo bazahita babyubaka bundi bushya.


text: Gutura Wenyine Igishushanyo cyashakishije inspirations kuva mumijyi. Ahantu nyaburanga h'imijyi hiyongereyeho 'kwaguka' ahantu hatuwe, harangwa umushinga ninsanganyamatsiko ya Metropolitan. Ibara ryijimye ryerekanwe numucyo kugirango habeho ingaruka nziza zigaragara nikirere. Mugukoresha mozayike, gushushanya hamwe nicapiro rya digitale hamwe ninyubako ndende, ibitekerezo byumujyi bigezweho byazanywe imbere. Ibishushanyo byashyizeho imbaraga nyinshi mugutegura umwanya, cyane cyane yibanda kumikorere. Ibyavuyemo ni inzu nziza kandi nziza kandi yagutse yagutse ikorera abantu 7.


text:
Abigaga i Gitwe bafite impungenge zo kwiyandikisha mu zindi kaminuza
Yanditswe na Mugisha Benigne
Bamwe mu banyeshuri bigaga mu mashami yafunzwe muri Kaminuza ya Gitwe, bafite impungenge z’uko bashobora gusubizwa inyuma bitewe n’ibisabwa n’izindi kaminuza babwiwe kwiyandikishamo.
Ni nyuma y’uko Inama Nkuru y’Amashuri Makuru (HEC) ifungiye amashami y’Ubuvuzi na Laboratwari muri iyi kaminuza, mu mpera z’ukwezi gushize.
Kuwa 03 Gashyantare ni bwo ubuyobozi bwa HEC bwakoranye inama n’abanyeshuri n’ubuyobozi bwa Kaminuza ya Gitwe mu rwego rwo gukemura ikibazo cy’abanyeshuri bigaga mu mashami yafunzwe.
Hanzuwe ko abanyeshuri bigaga muri porogaramu zahagaritswe bashobora kwiyandikisha muri Kaminuza y’u Rwanda ku bigaga mu ishami ry’ubuvuzi (Medecine and Surgery) n’aho abiga ibya Laboratwari bemerewe gukomereza muri UR, INES Ruhengeri, Kibogora Polytechnic na Catholic University of Rwanda.
Bamwe mu banyeshuri bigaga muri aya mashami bagaragaje ko ibisabwa muri izo kaminuza bishobora kuba bitandukanye n’ibyo basabwe biyandikisha muri Kaminuza ya Gitwe, ku buryo bafite impungenge z’uko bashobora kudahabwa imyanya muri izo kaminuza cyangwa bagasubizwa inyuma bitewe n’amasomo bize ashobora kudahura neza neza n’ayo bize.
Karemera Fiston ni umwe mu banyeshuri bigaga muri porogaramu y’ubuvuzi, avuga ko amabwiriza yo kwinjira muri iri shami muri kaminuza y’u Rwanda usanga afite umwihariko wayo adahuye neza n’ibyasabwaga na Kaminuza ya Gitwe mu kwiga iri shami, guhabwa kwiga muri kaminuza ya Leta hari byinshi bigenderwaho bishobora gutuma abanyeshuri badahabwa imyanya.
Ati “Kwiga muri kaminuza ya Leta ubwabyo hari byinshi bisabwa kugira ngo ubihabwa, muri byo ushobora gusanga hari byo twe tutujuje mu gihe Kaminuza ya Gitwe yo ibyo yasabaga kugira ngo umuntu yiyandikishe muri iryo shami bitari bigoye.”
Avuga ko amasomo bize ashobora kudahura neza n’ayo bazasanga muri Kaminuza y’u Rwanda, Koleji y’ubuzima n’ubuvuzi rusange.
Ibyo byose Kwizera avuga ko ari bimwe mu bishobora kutaborohera mu kubona imyanya muri iri shami riherereye muri Kaminuza y’u Rwanda.
Uwibambe Gloria na we wiga muri Porogaramu ya Laboratwari, avuga ko iryo shami riri muri Kaminuza Gatolika y’u Rwanda, muri INES Ruhengeri n’i Kibogora, ariko nabwo ibisabwa uko tubyumva bishobora gutuma bamwe muri twe batemererwa kwiyandikisha muri izo kaminuza, bityo urugendo rwabo rwo kwiga kaminuza cyangwa iryo shami rukarangirira aho.
Umuyobozi wa HEC, Dr Muvunyi Emmanuel we avuga ko bamaze kuganira n’izo kaminuza basizaba kwakira abanyeshuri bigaga muri Kaminuza ya Gitwe bafungiwe amashami, ariko nanone atangaza ko batabuza kaminuza gukurikiza amategeko n’amabwiriza isanganywe mu kwemerera abana kwiyandikisha muri ayo mashami, uretse ko hari n’ibipimo ngenderwaho mu kwemerera abanyeshuri kwiyandikisha muri aya mashami bisanzwe bitangwa na HEC, nko kuba hari amashami asabwa kuba umuntu yarize mu mashuri yisumbuye kugira ngo ahabwe ububasha bwo kwiga mu ishami ry’ubuvuzi n’ayo asabwa kuba yarize mu mashuri yisumbuye amuhesha kuba yakwiga muri porogaramu ya Laboratwari.
Ati: “Buri kaminuza ifite ibyo isaba umunyeshuri kugira ngo abashe kuyigamo, ibyo rero si twe tugiye kubivanaho, ubwo ni uburenganzira bwa buri kaminuza, niba hari ibyo bamwe babura ngo buzuze ibisabwa, si twe tuzajya kubisobanura, gusa icyo tuzasanga ari ngombwa ko tubavuganira tuzagikora ariko hari ibituzuye, bisaba ko umunyeshuri abyuzuza.”
Ku banyeshuri bagomba kurangiza umwaka wa nyuma wa Laboratwari ariko bakaza kwangirwa kuko batakoze imenyerezamwuga mu buryo buhagije, ndetse bakarisubizwamo, Dr. Muvunyi yavuze ko na bo bagomba kugira kaminuza biyandikishamo kugira ngo babashe gukurikiranwa n’ababashinzwe.
Abanyeshuri kandi baracyafite ikibazo cy’amafaranga y’ishuri bari baratanze bataramenya neza niba bazayasubizwa, bamwe bakaba bafite ikibazo cyo kubona andi yo gutanga mu mashuri mashya bazajya kwigamo, aho bavuga ko iki kifuzo bakigejeje kuri kaminuza bari basanzwe bigamo bakaba bategereje igisubizo.
Ikemezo cyo gufunga zimwe muri porogaramu zo muri kaminuza ya Gitwe cyashyizwe ahagaragara na Minisiteri y’Uburezi tariki ya 29 Mutarama 2019, ni nyuma y’igenzura ryari rimaze iminsi rikorwa na HEC harebwa ibikenewe byose kugira ngo hatangwe uburezi bufite ireme byabonetse, biza kurangira Minisitiri w’Uburezi ubwe yanzuye ko porogaramu z’ubuvuzi na Laboratwari muri Kaminuza ya Gitwe zihagaritswe.


text:
Burera: Urubyiruko rwa RPF rwaremeye amatungo abatayafite
Amatungo yatanzwe n’urugaga rw’urubyiruko rushamikiye ku muryango RPF-Inkotanyi, agizwe n’ingurube kubera ko ngo yororoka vuba, abayahawe bavuga ko azabafasha guhindura ubuzima.
Urubyiruko 8 rwo mu karere ka Burera rwahawe amatungo y’ingurube.
Ni mu gikorwa cyabaye kuri uyu wa gatandatu tariki ya 14 Werurwe, gikozwe n’urugaga rw’urubyiruko rushamikiye ku muryango RPF -Inkotanyi mu Ntara y’Amajyaruguru.
Abahawe aya matungo, bavuga ko mu bindi azabafasha harimo kwirinda ibyaha byambukiranya umupaka, dore ko aho batuye urubyiruko rwifashishwa mu kwinjiza ibiyobyabwenge.
Manishimwe Julienne wo mu Murenge wa Cyanika, avuga ko yari afite inzozi zo korora ariko akabura ubushobozi.
Yagize ati “Kuba bampaye ingurube bimbereye igisubizo. Niteguye kwita kuyitaho ku buryo nzaziturira n’abandi nk’uko babidushishikarije, nkanakomeza kwagura ubworozi nk’uko nabyifuzaga.”
Umuyobozi w’Akarere ka Burera akaba na Chairman wa FPR- Inkotanyi mu Karere, UWANYIRIGIRA Marie Chantal, avuga ko ibikorwa byatekerejwe mu rwego rwo gufasha urubyiruko gukanguka rugahanga imirimo ku buryo rudategereza kuremerwa gusa.
Yagize ati “Muri ibi bikorwa twifuje guhera ku rubyiruko rw’amikoro make kandi rudafite imirimo. Iyo urubyiruko rufite ibiruhugije bituma rutishora mu gutwara no gucuruza ibiyobyabwenge.”
Avuga binyuze muri kiriya gikorwa cyo kuremera urubyiruko, bizaba urugero kugira ngo rukanguke ruhange imirimo; kuko ngo ingurube yororoka vuba.
Kuremera urubyiruko rudafite amikoro byatangiye ku itariki ya 18 Ukwakira 2019, bitangirira mu Karere ka Gicumbi.
Thierry NDIKUMWENAYO
UMUSEKE.RW.RW


text:
Uruganganda rukora Sima ruzi nka CIMERWA sima ruherereye mu murenge wa Muganza akarere ka Rusizi, abaturage ntibahwemye kugaragaza ko amazi aturuka muri uru ruganda abasenyera, ariko bakaba baragiye bwirwa ko hari gushakwa umuti w’ikibazo ariko maso agahera mu kirere.
Iki kibazo kikaba gushingiye ku buryo amazi yoherezwa amaze gukoreswa mu ruganda nyuma akishakira inzira maze akaboneza rwagati mu ngo z’abaturage.
Aho aya amazi anyuze bigatuma zimwe mu ngo zihaturiye zisa n’aho ziregetse ku nkangu zatewe n’ayo mazi. Ayo mazi mu gihe nk’iki cy’izuba yaciye ikidendezi rwagati mu ngo, kuburyo uretse kuba ateje umwanda ngo n’abana bashobora kuyagwamo.
Abaturage baturiye uru ruganda rwa CIMERWA bagira bati:”Amazi yo mu ruganda bayaciriye inzira ariko yakoze ikidendezi, dufite abana bujya gucya tugasanga abana bibereye muri cyakidendezi, abana barayanywa arimo imyanda, abana barahavunikiye tukaba twifuza ko aho hantu bashobora kuza bakahubaka bakahapfuka neza. Ubu impungenge ni zose ntitukijya gukora kubera ko dushobora kuza tugasanga abana baguyemo.”
Iki kibazo cy’abaturage batunga agatoki uruganda rutunganya rukanacuruza ciment ko rurekura amazi asenyera abaturage si ubwa mbere cyumvikanye kuko kimaze iminsi itari mike, ibi bikaba aribyo byatumye Ubuyobozi bw’uruganda rwa Sima CIMERWA bwemeye ko mu gihe cy’ibyumweru bibiri iki cyibazo cy’amazi ava mu ruganda agasenyera abaturage kizaba cyakemutse.
Ubuyobozi bw’uru ruganda bwijeje aba baturage ko mu byumweru 2 iki kibazo kizaba cyakemutse.
Karl HEESE umuyobozi w’uruganda rwa CIMERWA aragira ati:” Hari amazi make aturuka mu ruganda yego ashobora guteza isuri; rero icyo tugiye gukora ni ukubaka imiyoboro izakumira isuri kwangiza, amazi agakomeza inzira yayo.Twebwe rero nk’uruganda rwa Cimerwa tugiye gukorana n’ubuyobozi bw’inzego z’ibanze dukemure iki kibazo mu gihe cya vuba byihuse.”
Umuyobozi w’akarere ka Rusizi HARERIMANA Frederic yemeza ko kuva kuri uyu wa gatandatu hazatangira ibikorwa byo kubaka neza umuyoboro ayo mazi azanyuramo kandi ngo ntibizarenza ibyumweru 2 bitarangiye.
Iki kibazo abaturage bavuga ko kimaze imyaka irenga itatu; kugikemura hazifashishwa umuganda rusange n’abaturage ariko CIMERWA ikaba ari yo izatanga umusanzu munini mu kubaka imiferege ayo mazi agomba gucamo aho kwishakira inzira.
Ubwanditsi


text:
Mu bituma abashakanye badahuza urugwiro mu gihe cyo gutera akabariro harimo ibi bikurikira:
1.Imyumvire
Ni kenshi usanga umwe mu bashakanye afata umwanzuro wo guca inyuma mugenzi we kuko atamushimisha uko abyifuza. Ibi rero cyane ku bagore ngo bigaterwa n’uko akenshi ngo baba bumva ko aramutse asabye umugabo we kugira ibyo amukorera bimushimisha, ngo umugabo ashobora kubifata nabi; ngo akamufata nk’inshinzi cyangwa akamubaza aho yabikuye amushinza kumuca inyuma.
Hari n’abagore bumva ko ngo umugabo yabifata nko kumusuzugura. Ibi rero ntibikwiye kuko abashakanye baberaho gufashanya muri byose cyane cyane ibibareba, cyane ko umwe aba agomba gushima undi aho atishyikira.
2. Gutwarwa n’ibintu(akazi)
Ibi bikunze kugaragara cyane ku bagabo bamwe na bamwe bita ku kazi cyane, ugasanga abyuka mu ruturuturu ajya mu kazi akarangiza mu gicuku nabwo afite umunaniro maze umugore yamwegera akamwiyama.
Birumvikana ko umugore adashobora kubyishimira ari nabyo bishobora kuba intandaro yo kumuca inyuma. Aha umugabo aba agomba kwibuka ko niba yaritaga ku mugore we mbere batarabana, kubana atari byo bikwiye kubikuraho ahubwo nicyo gihe cyo kumuha umwanya uhagije, ugakora ariko ukibuka ko n’uwo mwashakanye agukeneye.
Gusa aha ntitwavuga ku bagabo gusa kuko n’abagore bamwe na bamwe bajya baterera agati mu ryinyo bakita ku kazi no ku bana ntibibuke guha umwanya uwo bashakanye kandi ari ngombwa cyane.
3. Ingeso z’ubushurashuzi.
Bijya bibaho ko hagati y’abashakanye haba harimo ufite ingeso y’ubushurashuzi bityo nk’uko byumvikana ntahe agaciro uwo bashakanye.
Mu gihe umwe afite inshoreke zimukemurira ikibazo, nta mwanya ndetse nta n’agaciro azaha uwo bashakanye bityo no gutera akabariro bibe nko kwikiza. Iyi ngeso kandi bigaragara ko urugo yagezemo rudashobora kumara kabiri.
4.Ubumenyi bucye
Gutera akabariro bisaba ubumenyi busa n’aho bwihariye kuko hari ubwo usanga umwe mu bashakanye avuga ko atarashimishwa bikwiye na mugenzi we nyamara wenda baranabyaranye.
5.Kubikora mu kavuyo
Gutera akabariro ni igikorwa gikwiye guhabwa umwanya uhagije ndetse kikabanza kumvikanwaho n’impande zombi kugirango buri umwe abikore abishaka kandi abyishimiye.
Icyo nise akavuyo aha nashatse kuvuga ibintu byinshi bitandukanye. Muri ibyo harimo uburyo bwo gutera akabariro(positions), aho bisaba guhora habaho udushya bityo na buri umwe akajya ahora yumva asa n’ukumbuye mugenzi we kandi amubona nk’umuntu mushya mu gihe cyo guhuza urugwiro.
Ikindi gikwiye kwitabwaho ni igihe cyo kubikora. Ni ngombwa ko bikorwa mu bwisanzure nta kuvuga ngo tugire vuba njye gukora ibindi ari nabyo bituma hatabaho gutegurana kuri buri ruhande.


text:
Urubyiruko rurasabwa kurwanya icuruzwa ry’abantu n’ibiyobyabwenge
Yanditswe na Mukagahizi Rose
Nirere Madeleine, Perezida wa Komisiyo y’Igihugu y’Uburenganzira bwa Muntu arahamagarira abantu cyane cyane urubyiruko kwirinda ibiyobyabwenge, icuruzwa ry’abantu n’ibindi byaha bikoreshejwe ikoranabuhanga.
Mu bukangurambaga bwo gukumira ibiyobyabwenge n’igurishwa ry’abantu yagejeje ku batuye Umurenge wa Mageragere mu karere ka Nyarugenge, Nirere yasabye abantu kugira uruhare mu gukumira ibyo byaha.
Yagize ati: “Ibiyobyabwenge ni ikibazo gikomeye cyane, igihugu cyacu kiragana aheza, igihugu cyacu ni igihugu kibamo abantu bazima bafite imbaraga z’umubiri n’iz’umutwe bashobora gukora neza, ibiyobyabwenge rero ni ikibazo nta bwo twakubaka u Rwanda twifuza tunywa ibiyobyabwenge, tubicuruza cyangwa se tubihishira.”
Akomeza avuga ko icyo cyaha kimwe n’ik’icuruzwa ry’abantu ndetse n’ibyaha bikoresha ikoranabuhanga byose bifite aho bihurira kandi ko bigomba kumenywa n’abantu bose kugira ngo babone uko babikumira.
Yagize ati: “Ibiyobyabwenge byangiza ubinywa ku mubiri, biri ubwoko bwinshi urumogi, kokayine, abitera inshinge, inzoga z’inkorano n’ibindi, uko rero umuntu abifata bikamwica buhoro buhoro, bikamugira imbata ntashobore kugira imbaraga z’umubiri ndetse n’iz’umutwe hari aho bigera bigatera ikibazo no mu mutwe, ni ikibazo gikomeye twese tugomba kugiramo uruhare mu kukirwanya.”
Avuga ko biteza ubukene igihugu kuko amafaranga yagakoreshejwe mu kwiteza imbere ajyanwa muri ibyo.
Zimwe mu mpamvu ziteza icyo cyaha, avuga ko rimwe na rimwe hari ababicuruza bashaka kungukamo amafaranga, gusa akabamaganira kure kuko gukoresha, gucuruza no gukwirakwiza ibiyobyabwenge ari icyaha gihanwa n’amategeko.
Ati “Ni ikintu cyangiza cyane, hari ubicuruza, hari ubikwirakwiza hari n’ubinywa ariko ufite ikosa rikomeye cyane ni uwabicuruje cyangwa se ubikwirakwiza. Gusa, ikibazo gikomeye binyobwa n’urubyiruko, abana baba bakeneye gukura, bakeneye kugirwa inama.”
Avuga ko hari bamwe mu babyeyi badakwiye kudohoka ku nshingano zabo zo kurera, ati “Ni byiza ko dukwiye gukurikirana abana bacu, dushaka umwanya wo kuganira na bo.”
Icuruzwa ry’abantu rikumirwe ritaraba
Uretse ikibazo k’ibiyobyabwenge, Nirere avuga ko icuruzwa ry’abantu ari ikibazo gikomeye, aho inzego z’umutekano zigaragaza ko icyo kibazo kigenda kiyongera umunsi ku munsi.
Ati “Hari abantu bashukwa, bakababeshya akazi keza, bakababeshya ko bagiye gukira, aha ngaha tugomba kugira amakenga ukibaza uti uyu muntu unjyanye, inyungu aba afite ni iyihe?”
Asaba urubyiruko kwirinda ibishuko kuko umuntu aba agomba kubona ibyo yavunikiye.
Ati “Tugomba kuruha kugira ngo tubone icyo twavunikiye, ikintu utavunikiye uge ukigiraho amakenga, uge ubyibazaho, kujyana umwana w’umukobwa cyangwa umwana w’umuhungu hari abo bakoresha imirimo y’agahato, ugasanga umwana agarutse yarabaye igisenzegeri, abakobwa bakabafata ku ngufu bakabakoresha imibonano mpuzabitsina y’urukozasoni, bakabakinisha amafilimi y’urukozasoni, ugasanga umuntu ntagifite ubuzima ari ubw’umubiri cyangwa ubwo mu mutwe.”
Abasaba ko bagomba kumenya ko ibyo byaha bihari, gutanga amakuru ku gihe mu nzego zegereye abaturage, mu midugudu, mu tugari n’ahandi kandi ngo hari nimero itishyurwa bashobora guhamagaraho.
Uretse ibyo asaba ko umwe yaba ijisho rya mugenzi we bagacungirana umutekano.
Asaba abantu kwirinda amakimbirane mu miryango niba bashaka kubaka igihugu kiza, asaba kwimakaza, kuganira mu miryango, bimakaze gushakira umwanya abana babo, kandi buri umwe wese agahangayikishwa n’umwana w’umuturanyi nk’aho ari uwe.
Yagize ati, “Umwana w’umuturanyi wawe nubona anywa itabi umukebure.”
Yamaganye ubujura bushukana
Nirere avuga ko mu bindi byaha byagaragaye muri iyi minsi harimo ubujura bushukana.
Yagize ati “Ibyaha by’ubushukanyi cyangwa ibyaha bikoresha ikoranabuhanga ni ibyaha mu by’ukuri biba bigamije kwiba amafaranga muri za banki, ku makonte y’abantu cyangwa se n’amafaranga y’umuntu ku giti ke, umuntu akaguhamagara ati dore nkoherereje amafaranga ariko biba bigamije kwiba cyangwa kwangiza uburyo bwashyizweho na byo mugomba kumenya ko bihari.”
Akomeza agira ati “Niba umuntu akoherereje ubutumwa, akubwira ngo watomboye ugomba kumwibazaho, ukibaza niba wagiye mu irushanwa none se watomboye utagiye mu irushanwa. Murumva bishoboka? Bakabubwira ngo dore ubutumwa bugufi bukubwira ko watomboye, bakakoherereza ubutumwa buvuga ko ubonye amafaranga kuri telefone yawe kandi ari ukubeshya.”
Yibutsa urubyiruko guhaguruka rugakora rwirinda gutega amaboko. Yagize ati “Rubyiruko umurimo wose ni umurimo, ikibi ni umurimo mubi, akazi kose ni akazi umurimo ni utunze nyirawo nta gusuzugura umurimo. Ikindi hariho gahunda za Leta zijyanye no gufasha urubyiruko Kora wigire, ikigega BDF n’ibindi, ndasaba ko mubimenya kandi mukibumbira hamwe kuko iyo abantu bishyize hamwe ntakibananira, iyo muhuje ingufu muhuza n’ibitekerezo.”
Yungamo ati “Turi mu gihugu kiza, turi mu gihugu gifite ubuyobozi bwiza, bushakira abaturage bose gutera imbere ahubwo twagure umutwe tutekereze kure. U Rwanda ruri mu bihugu byihuta mu iterambere ni byiza ko Abanyarwanda bamenya uko ibyaha bikorwa.”
Nubwo bimeze bityo, avuga ko hari ingamba mu gukumira ibi byaha. Ati “Ingamba zihari nk’urwego rw’ubutabera rushinzwe gukurikirana politiki y’ubutabera mu gihugu, imiyoborere myiza, ubutabera kuri bose, kubaka igihugu kigendera ku mategeko ni ngombwa yuko ibyo byaha bibangamira umutekano w’abaturage birwanywa, turakangurira abaturage gutanga amakuru ku gihe, kumenya ububi bw’ibyo byaha uburyo bikorwamo kubyirinda cyane cyane hagamijwe kubaka igihugu kiza gifite urubyiruko rufite ubuzima bwiza.”


text:
Kuva tariki ya 29 Ukwakira 2005 isi yose yizihiza umunsi mpuzamahanga wa interineti(International Internet Day) kuzirikana abantu bafashije mu kubaka ubu buryo bw’ikoranabuhanga bwa interinete.Ni umunsi utuma abatuye isi cyane abayikoresha ukuntu yahinduye ubuzima bwacu bwa buri munsi.
Interineti ni uburyo bwo kohererezanya ubutumwa bukava kuri mashine imwe bukajya ku yindi. Byatangiye tariki ya 29 Ukwakira 1969, bitagijwe n’umugabo Leonard Kleinrock n’umunyeshuri muri kaminuza muri Leta z’unze ubumwe z’Amerika bagerageza kohererezanya ijambo Login. Ni ibintu byatangiye byanga, ku buryo zimwe mu nyuguti zitabashaga kugera ku wundi. Bivugwako mu bantu b’ingenzi batumye interinete ibaho ari: Leonard Kleinrock, Charley Kline, Bill Duvall na Neil Armstrong na Buzz Aldren.


text:
ABAHEBURAYO 11
13.Abo bose bapfuye bacyizera batarahabwa ibyasezeranijwe, ahubwo babiroraga biri kure cyane bakabyishimira, bakavuga ko ari abashyitsi n’abimukīra mu isi.
14.Abavuga batyo baba berekana yuko bashaka gakondo.
15.Iyo baba barakumbuye iyo bavuyemo, baba barabonye uburyo bwo gusubirayo.
16.Ariko noneho barashaka gakondo irusha icyo gihugu kuba cyiza, ari yo yo mu ijuru. Ni cyo gituma Imana idakorwa n’isoni zo kwitwa Imana yabo, kuko yabiteguriye umudugudu.
Uru rwandiko rwandikiwe Abaheburayo, ruvuga ku ntwaro yo kwizera, kandi uko kwizera ni na ko gutsindishiriza ugufite (Abaroma 3.28); iyo umuntu ahawe amasezerano y’Imana, nubwo benshi bayishimira ariko harimo icyitonderwa: ugomba kugira kwizera.
Ni yo mpamvu ukwiye gusobanukirwa neza ko nyuma yo guhabwa isezerano hahita hakurikiraho urugamba rwo kwizera kugira ngo ubashe kurisohorezwa:
Amasezerano yo aba abitse ahantu h’agaciro kenshi, arinzwe cyane, ariko kuyasingira habamo urugendo rutoroshye.
Iyo ufite kwizera rero bigushoboza kutayashidikanyaho, kuko Imana yacu ifite ububasha n’ubushobozi bwo gusohoza icyo yavuze (Yeremiya 32.27);
Kwizera ni ko kwagushoboza gushikama, bikaguhesha imbaraga zo kureba imbere nk’uko abatubanjirije bagenje, bakavuga ko ari abashyitsi n’abimukira mu isi (Abaheburayo 11.13);
Nuko rero nawe, nubwo uri muri iki gihugu cyo mu isi, umenye ko udakwiye kwisanisha n’ab’isi, ahubwo ko ugomba kugira indangagaciro z’igihugu uri guharanira kujyamo, kuko ni bwo uzabasha kwiyumvamo ko uri umushyitsi n’umwimukira (1Petero 2.11);
Ikizabigushoboza ibyo byose, kandi kigatera Imana guhora ikwemera, nta kindi uretse gusengera Uwiteka Imana yawe mu mwuka no mu kuri kandi ufite kwizera, kuko ibyo ari byo Umwami wacu ashima.
[email protected]


text:
/ »Ishema ryacu twahigira abandi ni umusaraba w’Umwami wacu Yezu Kristu. Muri Kristu hari umukiro , hari ubugingo n’izuka byacu ».
Kristu niwe waducunguye kandi aradukiza.
Ayo ni amagambo y’indirimbo ngufi cyane yahimbwe na Nyakubahwa Musenyeri Dominiko Ngirabanyiginya, ikaba yarabereye abarezwe na we nka Hymne ya Seminari nto ya Nyundo. Abaharerewe bose, bakaba baramenye uyu mubyeyi ugeze mu zabukuru yo karamba, tubifurije guhorana ISHEMA.
YUBILE Y’IMYAKA 75 YA MUSENYERI DOMINIKO NGIRABANYIGINYA
Kuri uyu wa gatandatu tariki ya 9 Gashyantare 2013 mu iseminari nto ya Nyundo habereye ibirori bikomeye byo kwizihiza yubile y’imyaka 75 Musenyeri Dominiko NGIRABANYIGINYA amaze avutse ndetse ahawe n’isakaramentu rya batisimu.
Ibyo birori byabimburiwe n’igitambo cya Misa cyayobowe na Nyiricyubahiro Umushumba wa Diyosezi ya Nyundo, Musenyeri Alexis HABIYAMBERE. Hari kandi n’umushumba wa Diyosezi ya Ruhengeri,Nyiricyubahiro Musenyeri Vincent HAROLIMANA ndetse n’abapadiri benshi barimo Musenyeri André HAVUGIMANA igisonga cya Arikiyepiskopi wa Kigali.
Mu gutangiza icyo gitambo cya misa, Musenyeri Jean Marie Vianney NSENGUMUREMYI, igisonga cy’umwepiskopi wa Nyundo yavuze ko ari ibyishimo bidasanzwe kuri Diyosezi ya NYUNDO kwizihiza Yubile y’imwe mu nkingi zayo muri rusange ndetse n’iza Seminari nto ya Nyundo by’umwihariko dore ko imyaka myinshi y’ubuzima bwe yayimaze muri urwo rugo (Seminari).
Mu nyigisho yahaye abari aho Nyiricyubahiro umushumba wa Diyosezi ya Nyundo Musenyeri Alexis HABIYAMBERE yavuze ku gaciro ko kwibuka umunsi umuntu yavukiyeho ndetse n’uwa batisimu. Uwo munsi , wakabaye umwanya wo kumenya gushimira ababyeyi baba baritanze mu kuguha ubuzima.
Avuga kuri batisimu yashimangiye ko ari ryo shingiro ry’ubuzima bwa Gikristu kuko ari yo yinjiza umuntu mu muryango w’abana b’Imana, akaba ari yo ibimburira andi masakramentu yose umuntu ahabwa. Akaba yarabihuje n’umwaka turimo aho umushumba wa Kiliziya Gatolika Papa Benedigito wa cumi na gatandatu yifuje ko waba umwaka w’Ukwemera. Yavuze ko Batisimu ariyo nkingi yo kwemera ko ndetse umunsi umuntu yabatirijweho ariwo utanga ubuzima buteye imbere mu kwemera. Nta kimwaro kiri mu guhamya ko uri umukristu kuko uhisha ukwemera kwe ntaho aba ashinze imizi.
Nyuma y’igitambo cya misa hakurikiyeho ibirori nyir’izina. Wasangaga abantu batandukanye babukereye: cyane cyane abize mu Iseminari nto barezwe na Mgr Dominiko, abaseminari bakihiga ubu,abihayimana batandukanye ndetse n’inshuti, umuryango, n’abakunda Mgr Dominiko muri rusange.
Mu ijambo ry’ikaze Umuyobozi wa Seminari nto ya Nyundo Padiri Laurent NGENDAHAYO, yerekanye abashyitsi batandukanye. Mu nzego zitandukanye twavuze haruguru, mu bantu bize mu Iseminari ya Nyundo harimo umushumba wa Diyosezi ya Ruhengeri Musenyeri Vincent HAROLIMANA, Minisitiri w’urubyiruko n’ikoranabuhanga Jean Philibert NSENGIMANA n’abandi. Nyuma yo kwerekana abashyitsi, Padiri Laurenti NGENDAHAYO yakomeje avuga ko ari ishema rikomeye ku Iseminari kuba ifite umuntu nka Mgr Dominiko NGIRABANYIGINYA w’intwari kandi w’ingirakamaro. Mu rwego rwo kumugaragariza icyubahiro n’urukundo, Iseminari yitangiye kuva muri 1967 yamugabiye inka.
Uhagarariye ababyeyi barerera mu Iseminari nto ya Nyundo akaba nawe yaraharerewe, Bwana Raphaël SIKUBWABO, yagarutse ku bwitange bwa Mgr. Dominiko we umeze nk’inkingi ya mwamba ya seminari kuko yayibayemo ingoma zose zabayeho mu Rwanda kuva ku y’umwami MUTARA III RUDAHIGWA kugeza ubu kandi akaba atarigeze atezuka. Mu izina ry’abarangije mu iseminari nto ya Nyundo nawe yamushyikirije impano ya Yubile. Abafasha b’abize mu Iseminari nabo bageneye Mgr Dominiko impano kuko yabarereye neza.
Uwavuze ahagarariye umuryango Mgr Dominiko avukamo nawe yunze murya bagenzi be bamubanjirije avuga ku butwari n’ubwitange bye avuga ko icya mbere kuri bo ari ugushimira Imana kuba yaramubarindiye ndetse no kumushimira we ubwe kubw’umutima wa kibyeyi abagaragariza kuva kera ndetse n’ukuntu abahora hafi muri byose batibagiwe n’inkunga ye y’amasengeshoNzaririmba ntaretsa impuhwe z’Uhoraho Musenyeri Dominiko mu ijambo rye yavuze ko adateze kuzareka kuvuga impuhwe z’Uhoraho kubw’ibyiza yamukoreye byose muri yi myaka 75 amaze ku isi. Yabwiye abari aho ko itandukaniro rinini riri hagati y’ibya kera n’iby’ubu. Ibyahindutse ni byinshi cyane. Atanga zimwe mu ngero zo mu gihe cye cya kera, yagize ati “kera wasangaga abana bagenda biyambariye ubusa ntacyo bibabwiye,… abafaratiri bambaraga amakanzu meza ariko nta nkweto; nta modoka washoboraga kubona,… Ibintu byarahindutse cyane ariko icyo tugomba gushima Imana ni uko byahindutse Bizana iterambere ” Nyuma y’amateka ye yagejeje ku bari aho yashimiye byimazeyo abashumba bose bagiye bayobora Diyosezi ya Nyundo kuko bamwitayeho kandi bakamufasha. Mgr Dominiko azwi mu ndirimbo nyinshi cyane yagiye ahimba ndetse na fanfare ya seminari izwi cyane akaba ariwe wayishinze abisabwe na Mgr BIGIRUMWAMI.
Mgr Dominiko NGIRABANYIGINYA yarangije ashimira Imana kubw’abayeyi yamuhaye no kubwa batisimu yamugejeje kuri byose. Yanashimiye cyane abari aho kubw’urukundo bamugaragarije, asoza abasaba ko baharanira kuba intore kandi bakamenya kwihesha agaciro.
Avuga nk’umwe mu barerewe mu Iseminari nto ya Nyundo ndetse nk’umwe mu barezwe na Mgr Dominiko, Minisitiri w’urubyiruko n’ikoranabuhanga Jean Philibert NSENGIMANA yavuze ko yaje kwifatanya n’abandi kwizihiza agaciro bifitemo bakesha Mgr Dominiko nk’abo yareze kandi yareze neza.
Yabahinduye abantu b’ingirakamaro kuri Kiliziya no ku gihugu. Yashimangiye ko nk’uko Musenyeri umushumba wa Diyosezi ya Nyundo ahora abibakangurira, abaseminari bagomba kwanga ikintu cya “mediocrité” ahubwo bagaharanira kuba ingirakamaro muri byose bityo buri wese akagira ikintu cyiza yajya yibukitwaho yaba akiriho cyangwa atakiriho. Yabakanguriye kandi kumenya gukoresha igihe neza no kumenya agaciro kacyo bityo umuntu akajya akora ikintu mu mwanya wacyo kandi ku gihe cyagenewe. Yashoje ijambo rye ashimangira ikintu cy’ubutore akangurira bose guharanira kurinda agaciro kabo uko byagenda kose.
Mu ijambo rye Nyiricyubahiro Musenyeri Alexis HABIYAMBERE wari umushyitsi mukuru muri uwo muhango nawe yagarutse kubyo abari bamubanjirije batinzeho. Yavuze ko Mgr Dominiko ari inararibonye Diyosezi ya Nyundo ifite ndetse ko ishimira Imana kuba yaramubahaye ikanamurinda. Muri byinshi bashimira hari ukuba fanfare ya Seminari yashinzwe na Mgr Dominiko yarabaye ishema rya Seminari ndetse na Diyosezi. Mgr Dominiko akwiye gushimirwa indirimbo ze nyinshi za liturujiya, ndetse n’iz’ibitaramo. Akwiye gushimirwa kuba yarabaye umuntu muzima akemerera Imana yamutoye akayumvira muri byose, akicisha bugufi kandi akanga kurushya abantu. Mu byago n’ingorane Mgr Dominiko yahuye nabyo ntiyigeze aganya cyangwa ngo yirebe wenyine. Yarangamiye Uwamutoye mu bihe byose kandi aba ingirakamaro bidasubirwaho kuko bituma nabo yareze bose bamukunda. Mbere yo kurangiza Ijambo rye Umwepiskopi wa Diyosezi ya Nyundo yasabye Mgr Dominiko ko nk’inararibonye kandi nk’umuntu ufite ukumvira gukomeye yafasha mu kwegeranya amateka ya Diyosezi ya Nyundo kuko byinshi byazimiye ibindi bigasenywa. Akaba yaraboneyeho akanya ko kubwira abari aho ko kuba bateraniye aho bizihiza Yubile ya Mgr Dominiko ari uko yabaye ingira kamaro bityo agira ati “ buri wese yakagombye kwibaza icyo yamaze mu myaka runaka amaze… Buri wese akwiye kwibaza niba mu myaka ishize ahawe batisimu yarabaye urumuli, umunyu w’isi, yaragaragarije urukundo abantu ndetse na Kiliziya kandi igisubizo kigahabwa Imana kuko ariyo ireba mu mitima”. Nawe akaba yaramugabiye inka nk’ikimenyetso cy’urukundo n’icyubahiro Diyosezi ya Nyundo imuha. Mu gusoza Ijambo rye yashimiye abantu bose bitabiriye ibyo birori.
Nyuma ibirori bikaba byarakomeje basangira bidagadura bataramirwa n’abanyeshuri ba seminari nto ya Nyundo ndetse n’itorero Gira Amahoro ryo mu murenge wa Nyundo. Muri rusange ibyavuzwe byose bikaba byarahurije ku gushimira no kwishimira ko Mgr Dominiko NGIRABANYIGINYA imyaka yose amaze yayibayeho nk’intwari ndetse hanasabwa ko Imana yakomeza kumurinda muri byose.
Byakusanyijwe na Christian HABAMENSHI.


text:
Mu Rwanda
Icyo Abaturage Bavuga Kubyo Basabwa N’Ikigo Cy’Imiti N’Ibiribwa, Rwanda FDA
Nyuma y’uko umwe mu bakozi bakuru mu Kigo cy’igihugu gishinzwe gucunga ubuziranenge bw’ibiribwa n’imiti , Rwanda Food And Drugs Authority, avuze ko umuturage yagombye kujya asoma akamenya ibyanditse ku bicuruzwa runaka, abaturage babwiye Taarifa ko muri rusange ibicuruzwa biba byanditse mu ndimi batumva, ko byaba byiza bashyizeho n’amakuru yanditse mu Kinyarwanda.
Bavuga ko byaba byiza utazi Icyongereza abonye ahanditse Ikinyarwanda kimufasha gusoma ibyanditswe ku gicuruza.
Mu kiganiro RFDA yahaye itangazamakuru mu gitondo cyo kuri uyu wa Mbere tariki 04, Ukwakira, 2021 ifatanyije n’Urwego rushinzwe kurengera abaguzi( RICA), Polisi na RIB, uwari uhagarariye Rwanda FDA witwa Lazare Ntirenganya yavuze ko Abanyarwanda bagomba kujya basoma ku bicuruzwa bakamenya igihe bizarangiriza igihe, bakareba niba byujuje ubuziranenge mbere y’uko babigura.
Yavuze ko kubanza ugasoma ibyanditse ku gicuruzwa runaka ari ngombwa kuko bitanga amakuru y’ibigikoze mbere yo kukigura.
Umunyamakuru wa Taarifa yamubajije niba gusaba abaturage kujya basoma ibyanditswe ku bicuruzwa kandi byanditse mu ndimi z’amahanga atari ukubasaba ibyo batashobora, asubiza ko kumenya amakuru ku gicuruzwa ari ingombwa.
Yavuze ko haramutse hari utabizi yajya abaza umucuruzi akamusomera, akabimufashaho.
Yavuze ko umuturage ashobora no gufata igicuruzwa, urugero nk’umutobe, akakijyana iwe bakamusomera hanyuma akagaruka akishyura.
Ati: “Icyo namusubiza ni uko icya mbere ni uko buri wese agomba kubanza gukenera amakuru y’ikiribwa cyangwa akabyisomera yaba atabishoboye akabisaba umucuruzi. Akamubaza igihe byakorewe n’uruganda rwagikoze. Ashobora kandi kwifashisha umwe mu bo bari kumwe, umwe mu muryango n’abandi ariko ntagure ikintu atarebye niba cyujuje ubuziranenge.”
Hari icyo abaturage babivugaho…
Taarifa yabajije abaturage icyo batekereza kuri kiriya gitekerezo cy’umukozi w’Ikigo cy’Igihugu gishinzwe ubuziranenge bw’imiti n’ibiribwa, bamwe batubwira ko ari cyiza ariko ko ikibazo ari uko ibyinshi biba byanditse mu Cyongereza.
Rusine yabwiye Taarifa ko n’ubwo igitekezo cya Rwanda FDA ari kiza ariko nanone ishyirwa mu bikorwa ryacyo rigoye kuko uretse no kuba nta mucuruzi wakwemera kubwira umuguzi ko igicuruzwa runaka cyarangije igihe kuko byamuhombya kandi yarakiranguye, n’Abanyarwanda bazi Icyongereza gikoreshwa mu bucuruzi ari bacye!
Ati: “ Nta mucuruzi wabona umwanya wo gusomera umuntu ngo hano handitse ko byarangije igihe. Yego wenda hari bacye babikora ariko simpamya ko byakorwa na benshi kuko baba banga guhomba.”
Hari undi witwa Mukamusoni utuye mu Karere ka Gasabo mu Murenge wa Nduba watubwiye ko no kuba ibintu byinshi biba byanditse mu Cyongereza bidafite Ikinyarwanda byacyo nabyo byatiza umurindi abantu ba rusahurira mu nduru.
Ati: “ Kuki muri Biro byinshi usanga handitse Icyongereza ? Naho usanze Ikinyarwanda ukibona cyanditswe hasi k’uburyo mwenecyo ajya kugisoma bimugoye! Ubonye ngo ni ku rusenda rw’Akabanga habureho Ikinyarwanda kandi rukorerwa i Rulindo! Ibi hagombye kurebwa uko bihindurwa bigafasha Umunyarwanda kumenya ibimugenewe atiriwe ajya gushaka umusomera.”
Avuga ko bibabaje kuba ibikorerwa mu Rwanda utasangaho Ikinyarwanda ahubwo ugasanga handitseho ngo ‘Made in Rwanda’, n’andi magambo yanditse mu Cyongereza.
Mukamusoni avuga ko abacuruzi n’abakora mu nganda zo mu Rwanda byibura bajya bashyiraho amagambo y’Ikinyarwanda agafasha Abanyarwanda kumenya ibikorerwa iwabo n’ibibigize.
Iyo usesenguye ibyo abaturage twavuganye batubwiye, ubona ko biteguye kumvira inama yo kuba basoma ubutumwa bwanditswe ku biribwa, ariko ikibazo ari uko ibyinshi biba byanditse mu ndimi z’amahanga cyane cyane Icyongereza, bakifuza ko n’Ikinyarwanda cyajya gihabwa umwanya kikandikwa ku bicuruzwa abaturage barya, banywa, bisiga, bubakisha , imiti bakoresha n’ibindi.
Ubushakashatsi bwa gatanu buheruka ku mibereho y’ingo mu Rwanda bukorwa n’Ikigo cy’igihugu cy’ibarurishamibare buvuga ko ‘Abanyarwanda 73% bari hejuru y’imyaka 15 bazi gusoma no kwandika.’
1 Comment
-
Niba FDA nk’ikigo cya Leta gikoresha imisoro y’abaturage biyushye akuya abakozi bacyo batabasha kugenzura ibicuruzwa byinjira mu gihugu ahubwo bakadusaba kwisomera, nibabakure mu nshingano. Nibwira ko kiriya kigo cyashyizweho kugira ngo gifashe abanyarwanda kugira products zujuje ubuziranenge. Niba rero basaba abasaza bacu n’abakecuru batazi no gusoma kujya bisomera kdi tubahemba mu misoro yacu ngo babidukorere, aho baba bananiwe inshingano zabo, bazivamo abaturage bakabyikorera. Twe nk’abaturage twibwira ko ibiri ku isoko byujuje ubuziranenge, abashinzwe kugenzura bakaba babigenzuye


text:
Diplomate ni umuhanzi umaze kumenyekana cyane hano mu Rwanda, akaba akoresha injyana ya Hip Hop, benshi bavuga ko uburyo arapamo bujya kwegera cyane ubw’umunyamerika Snoop Dogg.
Nitwa Diplomate Nuur Fassasi. Navutse ku itariki ya 11/08/1987, mvukira i Rwamagana mu cyahoze ari Kibungo. Papa yitwa Karera Aziz naho Mama ni Kantengwa Janat. Navutse mu muryango w’abayisilamu.
Amashuri abanza nayatangiriye muri Ecole Primaire de Kicukiro nza kuyikomereza muri Camp Kigali ari naho nayirangirije mu mwaka w'2000.
Amashuri yisumbuye nayigiye muri Kigali International Academy yaje guhinduka Kagarama Secondary School, ari naho narangirije mu mwaka w'2008. Icyo gihe nigaga mu ishami ry’ubumenyamuntu (Sciences Humaines).
Izina Fassasi barinyise riturutse ku muzungu w’umugiriki wari inshuti magara n’ababyeyi bange kandi yarankundaga cyane, ibyo byatumye bampa rimwe mu mazina y’uwo muzungu Nuur Fassasi.
Mubahanzi nemera kandi nkunda harimo Nas na Group 213 yahoze igizwe na Snoop Dogg, Warren G na Nate Dogg.
Mu nzitizi zatumye ntatangira muzika hakiri kare harimo kuba umuryango wange ari abayisilamu, nkaba naribazaga uko bari kubyakira mu gihe nari kuba mbaye umuhanzi.
Indi nzitizi n’uko nari nkiri umunyeshuri muri segonderi kandi nkaba narakundaga kwiga, ibi byatumye ntangira muzika ndangije amashuri yisumbuye.
Ninjira mu buhanzi, natangiye nkorana na group yitwa Red G, dukorana indirimbo ebyiri harimo iyitwa Business.
Indirimbo yange bwite nakoze bwa mbere ni “Umucakara w’ibihe,” nakoranye na Young Junior.
Indirimbo ya kabiri nakoze ni “Umushonji Uguye Isari,” nakoranye n’umuraperi Bulldog. Nakurikijeho “Inzu y’Ibitabo,” nakoranye The Ben.
"Abantu benshi bacyekaga ko nabaga muri TOUGH GANG, ariko siko bimeze. Umubano wange na TOUGH GANG ni nk’Ubusuwisi na European Union, Ubusuwisi nti buri UE ariko bibanye neza, nguko uko nange mbanye na TOUGH GANG."
Nagiye nshyira hanze izindi ndirimbo nyinshi zagiye zikundwa nka Diplomatie, Akotsi k’abatabazi, Inzira ndende, Ikaramu nakoranye na Fayçal Ngeruka. Hari n'abavuga ko iyi ndirimbo ari imwe muzigaragaza ko ndi umuhanga mu myandikire y’indirimbo zange.
Mu bintu nkunda, nkunda cyane gusoma ibitabo bitandukanye, ninayo mpamvu amagambo y’indirimbo zange uba wumva akubiyemo ibintu byinshi birimo amateka, abantu bambwira ko ari ubwenge.
Kugez ubu na Manager mfite uretse ko nta n’umuntu wari wansaba kumbera manager. Ni ikintu nitondera cyane kuko nshaka manager uhamye.
Mu bintu biranga Diplomate iyo ukimubona, harimo kuba afite iryinyo ry’imbere rya silver cyangwa argent.
Kugeza na n’ubu uyu muhanzi ntarabasha gusohora album ye ya mbere.
Ndateganya kuzayishyira Album yange hanze vuba izaba yitwa "Umucakara w'ibihe."
Related Posts by Categories


text:
Maniraguha Maurice, ni Umucuranzi w’Inanga ( igicurangisho cya gakondo cyakoreshwaga kera mu muziki, mu birori bitandukanye) .Izina ry’ubuhanzi akaba yitwa Umushakamba.
Umushakamba ni umuhanzi ukiri muto wahisemo gucuranga akoresheje igikoresho cya gakondo”inanga”yatangiye umwuga w’ubuhanzi yiga mu mashuli abanza aho yabyinaga mu itorero ry’ikigo cye.
Ageze mu mashuli y’isumbuye niho yatangije Club d’ Identité Africaine et Rwandaise bakoraga ibijyanye n’umuco wa kinyafurika n’uwa Kinyarwanda,ryari ihuriro ry’intore n’abakobwa.
Mu kigo bakoze amarushanwa yo kurwanya ibiyobyabwenge,ahita ahimba amagambo yo kurwanya ibiyobyabwenge :”Turwanye Ibiyobyabwenge” maze ayavuga mu mpahamba.Yahise akomeza mu karere ndetse agera no ku rwego rw’intara.Ariko kubura ibikoresho bituma ahita avamo,ntiyagera kure
Yakomeje gushaka ibikoresho byatuma akora umwuga neza,yabonye umusaza amuha Inanga,ahita abona n’undi umwigisha,agira n’amahirwe umuhanzi Sofia nawe yemera kumufasha.Indirimbo ya koze bwa mbere yitwa “Amahoro” yahise ajya no mu nzu zikora imiziki muri 2013.
Yacuranze mu birori bitandukanye muri 2014 mu muhango wo kwibuka Rugamba Cyprien, 2015 mu muhango wo guhemba abanyamakuru,yanataramiye muri Isae Busogo.Yaraye inkera kuri Radio RC Musanze,kandi yitabiriye inkera y’abahizi y’akarere ka Gasabo.
Maurice afite impano zitandukanye zirimo nko kuvugira inka, kwandika imivugo,indirimbo,gusetsa.Aho ayikoresha impano ye mu birori bitandukanye agenda atumirwamo, gutaramira abantu mu bukwe,mu mashuri n’ahandi hose bamwitabaza..
Ingamba afite ni ugukomeza umwuga we w’ubuhanzi bw’indirimbo za gakondo,akawuteza imbere akanawukundisha abakiri bato.
Uwashaka ko yamufasha mu birori cyangwa ko yamwigisha gucuranga Inanga yamuhamagara kuri 078 44 71 309


text:
Nshuti zange, akenshi muba mufite ibibazo mwibaza ku buzima, ku mikurire yanyu, ku mihindagurikire y’imibiri yanyu ndetse n’impinduka ziba mu byiyumviro n’imitekerereze yanyu, kandi akenshi birabagora kubiganiraho ubwanyu.
Kugira ubuzima bwiza bw’imyororokere bivuze kuba ufite ubushobozi bwo kwihitiramo ibikunogeye ku bijyanye n’ubuzima bw’igitsina cyawe, kororoka ndetse n’ubwisanzure bwo gushyira mu bikorwa ayo mahitamo yawe. Kugira ngo ubigereho, ukeneye amakuru nyayo na serivisi nkenerwa kugira ngo ushobore kugira amahitamo mazima kandi wizeye.
Reka mbabwire ko kugira amakuru nyayo ku buzima bw’imyororokere ari byiza ku bakobwa n’abahungu bo mu kigero cyanyu kuko bibaha umutekano. Iyo umenye amakuru ku mihindagurikire y’umubiri wawe bituma udatungurwa bityo ukaba ufite amahitamo yawe wizeye yo kumenya icyo gukora n’igihe ugikorera. Ni ingenzi rero kuganira no gushakisha amakuru ku buzima bw’imyororokere kugira ngo ushobore kunyura mu gihe cy’ubwangavu cyangwa ubugimbi neza.
Ku myaka yawe hari igihe uhura n’imbogamizi zituma udashobora kuganira ku bibazo bitandukanye bijyanye n’ubuzima bw’imyororokere kandi koko birumvikana. Ushobora kwibaza uwo wabaza, aho wahera umubaza cyangwa se ukumva ufite isoni zo kuvuga ibyakubayeho. Ukeneye ibanga ryizewe n’ubwisanzure kugira ngo ushobore kugira icyo uvuga.
Dore uburyo bwagufasha kubona umuntu wizeye waganiriza ku bijyanye n’ubuzima bw’imyororokere:
- Banza ushakishe aho utuye. Ese ni nde nabona ku ishuri? Mu gace k’iwacu se ?
- Baza inshuti cyangwa urungano.
- Tekereza umuntu wumva ushobora kwizera, urebe uko asanzwe abana n’urubyiruko. Ese bamwiyumvamo? Ese abatega amatwi? Ese ibiganiro agirana na bo ni ingirakamaro? Ese yita ku bantu? Ntabwo ari wa muntu ugenda acira abandi imanza? Baza inshuti yawe uko byaba byaragenze igihe yaganiraga n’uwo muntu.
- Ushobora guhitamo kuvugisha umugore cyangwa umugabo. Ik’ingenzi ni uko wumva wisanzuye kandi wizeye uwo muntu.
- Ushobora kureba wa muntu ufite inshingano runaka ashinzwe aho iwanyu. Wenda ni umujyanama w’ubuzima, umujyanama w’urubyiruko, cyangwa se inshuti y’umuryango wanyu, cyangwa undi mwaba mwarahuriye mu bikorwa runaka ukumva wishimiye ubumenyi cyangwa ibikorwa bye.
- Igihe ugannye uwo muntu bwa mbere ushobora kujyana n’inshuti zawe kugeza igihe uzumva ko noneho wisanzuye. Noneho ukaba watangira kumwegera wenyine. Ni ibisanzwe kuba byabanza kukugora. Komeza ugerageze wibuka ko hari impamvu y’ingenzi ituma ushaka kuvugana na we. Wumve wisanzuye no kuba wamusaba guhura na we, ndetse ukaba wamubwira aho wifuza ko muhurira igihe aho agusaba guhurira hatakunyuze.


text:
Abazi Nyange bahamya ko ari icyitegererezo cy’amateka y’Ubwiyunge bw’Abanyarwanda
Ubuyobozi bw’Umurenge wa Nyange mu Karere ka Ngororero n’urubyiruko rwawo, bahamya ko amateka y’Umurenge wa Nyange ari icyitegererezo cy’Ubumwe bw’Abanyarwanda.
Babishingira ku kuba Nyange yaranzwe n’amateka mabi muri Jneoside yakorewe Abatutsi, aho uwari Padiri mukuru wa Paruwasi Nyange yatanze amabwiriza yo gusenyera Kiliziya ku Batutsi bari bayihungiyemo, muri Mata 1994 itikiriramo abasaga ibihumbi bitatu harokoka abatagera kuri batanu.
Icyo gihe Padiri Seromba yavugaga ko ngo Abahutu bafite imbaraga bazongera kubaka iyo kiriziya mu minsi itatu gusa, maze aba atanze atyo urugero rubi rwazinuye benshi mu barokotse kongera kwemera ko kiliziya ari inzu y’Imana koko.
Nyuma y’imyaka itatu mu 1997, abacengezi bari muri ako gace ka Nyange bari bagifite umugambi wo gukomeza Jenoside, bateye ku kigo cy’amashuri yisumbuye cya Nyange basaba abanyeshuri kwitandukanye hakurikijwe amoko, ariko baratsembera bavuga ko ari Abanyarwanda.
Abacengezi ntibanyuzwe n’ibyo bisubizo maze batangira kurasa abanyeshuri babatera ubwoba babasaba kwitandukanya baryumaho bakomera ku gihango cy’Ubunyarwanda maze barindwi muri abo bana bahasiga ubuzima.
Umunyambanga Nshingwabikorwa w’Umurenge wa Nyange, Gaudence Mukasano, avuga ko amateka mabi ya Nyange yo gusenyera kiriziya ku Batutsi yagaragazaga urwango, ariko nyuma y’imyaka itatu imbuto y’ubwiyunge yari imaze kwera ku buryo abagerageje kongera gucamo ibice Abanyarwanda babonye ko bibeshye ubwo abo bana b’i Nyange baganga kwitandukanya bakurikije amoko.
Agira ati “Imbuto y’Ubumwe bw’Abanyarwanda yabibwe na Leta y’Ubumwe yahise itangira kurumbuka maze mu myaka itatu gusa abashakaga gukomeza inzira yo gutanya Abanyarwanda Babura aho bamenera bakorwa n’isoni bica inzirakarengene”.
Hashinzwe amatsinda y’Ubumwe n’Ubwiyunge ahuje Abanyarwanda bose
Mukasano avuga ko nyuma ya Jenoside yakorewe Abatutsi, Umurenge wa Nyange wari ufite imanza z’abagize uruhare muri Jenoside zisaga 7,000 kandi zarangijwe hafi ya zose kuko hasigaye izitagera kuri 40, ibyo bikagaragaza ubutabera bwunga bwageze ku ntego yabwo.
Nyuma yo kurangiza ibihano kandi abakoze Jenoside, abasezerewe mu ngabo, abari abacengezi n’abarokotse Jenoside bibumbiye hamwe bahabwa inyigisho z’ubumwe n’Ubwiyunge bashyiraho amatsinda agamije gufatanyiriza hamwe kwiteza imbere, ubu babanye neza nk’abavandimwe nta rwikekwe.
Agira ati “Abo bose ubu bahuriye mu itsinda ryitwa Imboni. Bafite umurima w’amahoro bahingamo bose muri iryo tsinda kandi ibivuyemo byose bigirira akamaro uwo ari we wese, hari n’ibindi bikorwa bakora kandi bigamije kubaka ubumwe ku buryo ari urugero rw’uko ubumwe bwagezweho”.
Amatsinda y’Ubuuwe n’ubwiyunge kandi akora ibikorwa by’urukundo byo kubakira abatishoboye baba abarokotse Jenoside cyangwa abakoze Jenoside cyangwa imiryango yabo.
Urubyiruko rwarahagurutse rwiyemeza kurwanya amacakubiri
Urubyiruko rwo mu Murenge wa Nyange ruvuka mu miryango y’akoze Jenoside n’iyarokotse Jenoside na rwo rugaragaza ko rufite inyota yo kurwanya uwo ari we wese washaka kongera gutoba imibanire myiza y’Abanyarwanda imaze kugerwaho.
Umusore w’imyaka 30 wari wo mu Murenge wa Nyange, avuga ko umuryuango we washize ariko akarokoka nyuma akisanga mu buzima bwo kutagira umuryango, ariko nyuma y’ibiganiro by’isanamitima yemeye kubana n’abamwiciye umuryango.
Ni ibintu ahamya ko bitari byoroshye ariko byashobotse kandi ubu nta kintu bimutwaye kuko icyo akeneye akibonera kuri abo bavandimwe bashya abana nabo.
Agira ati “Abagifite urwikekwe bakwiye guhindura ibitekerezo kuko ayo ni amateka kandi akwiye kutwigisha uko tubaho, kuko ni yo tumenyeraho aho amacakubiri yaturutse ahubwo tukaba Umunyarwanda umwe”.
Asaba urubyiruko rw’Abanyarwanda baba hanze kudaha amatwi ibyo bumva bitari ukuri ahubwo bagacukumbura ibyo u Rwanda rumaze kugeraho, nabo ubwabo bakaba baza kwirebera kugira ngo batange umusanzu wabo mu kubaka igihugu.
Undi musore wo mu muryango wakoze Jenoside avuga ko atashimishijwe no kumva ko se umubyara yakoze Jenoside ariko bitabujije ko agomba kubaho nk’abandi Banyarwanda, agasaba urubyiruko kwigira ku mateka kugira ngo bahindure imitekerereze n’uburyo bushya bw’imibereho izira amacakubiri.
Agira ati “Amateka yacu ntawe wundi tuyasangira, ni ayacu nyine twebwe urubyiruko dukwiye kuyigiraho kuko ni byo bizatuma ibyabaye bitazasubira ukundi ariko nitutayigiraho tuzaba twongera kwishyira ahabi”.
Abasebya u Rwanda baribeshya kuko hari ibifatika byagezweho bikwiye kubabera urugero
Mukasano avuga ko ibikorwa u Rwanda rumaze kugeraho bishyigikira ubumwe bw’Abanyarwanda ari byinshi ku buryo abasebya u Rwanda bakwiye guhindukira bakareba aho ruvuye n’aho rugeze.
Agira ati “Niba uyu munsi umugore w’umugabo ufungiye icyaha cya Jenoside atarirukanwe ku kazi kubera ibyaha by’umugabo we, umwana we ntiyimwe ishuri kubera ibyaha bya se, uwarokotse Jenoside n’uwayikoze tukaba tububakira bose, tukabaha inka bose, ubwo abavuga ko mu Rwanda nta bumwe buhari wababwira ikindi giki”?
Umurenge wa Nyange waranzwe n’amateka mabi muri Jenoside na nyuma yayo kandi wongeye kwiyubakam kuko ubu Nyange yubatsemo Igicumbi cy’Intwari z’Imena zirimo n’abarokotse ibitero by’abacengezi, kiliziya ya Nyange na yo yarongeye irubakwa.
Ubu Nyange ikorerwamo ubukerarugendo bushingiye ku mateka, hagamijwe gukomeza gusobanurira Abanyarwanda n’abanyamahanga aho u Rwanda rugeze rwiyubaka.


text:
Resitora Igikoni cya Chuan II, gifata ibumba ryirabura rya Sichuan Yingjing hamwe n’ibikoresho by’ubutaka byacukuwe mu iyubakwa rya metero nkibikoresho, ni resitora yubushakashatsi yubatswe ku bushakashatsi bugezweho bw’ubuhanzi gakondo. Binyuze ku mbibi z’ibikoresho no gucukumbura uburyo bugezweho bw’ubuhanzi gakondo, Infinity Mind yakuyemo gasketi yajugunywe nyuma yo kurasa ibikoresho by’ibumba byirabura bya Yingjing, maze abikoresha nk'ibikoresho nyamukuru byo gushushanya mu gikoni cya Chuan II.
Izina ry'umushinga : Chuans Kitchen II, Izina ryabashushanya : Infinity Mind, Izina ry'abakiriya : Guangzhou ABO Sunny Walk Restaurant Co., Ltd..
Igishushanyo gitangaje nuwatsindiye igihembo cya feza mu marushanwa yo kwerekana imideli, imyambaro n'imyenda. Ugomba rwose kubona ibihembo bya silver byegukana ibishushanyo mbonera bya portfolio kugirango umenye ubundi buryo bushya, bushya, umwimerere kandi uhanga, imyambarire n'imyenda.